Proposta għal REGOLAMENT TAL-PARLAMENT EWROPEW U TAL-KUNSILL dwar il-livell ta’ ħoss tal-vetturi bil-mutur /* KUMM/2011/0856 finali - 2011/0409 (COD) */





MEMORANDUM TA’ SPJEGAZZJONI 1. Il-Kuntest tal-proposta · Raġunijiet għall-proposta u l-objettivi tagħha L-objettiv tal-proposta huwa li tassigura livell għoli ta’ ħarsien tas-saħħa u tal-ambjent u li tissalvagwarda s-Suq Intern għall-vetturi bil-mutur fir-rigward tal-livell tal-ħoss tagħhom. Il-proposta għandha l-għan li tnaqqas l-istorbju ambjentali billi tintroduċi metodu tal-ittestjar ġdid biex tkejjel l-emissjonijiet tal-istorbju, billi tnaqqas il-valuri ta’ limitu tal-istorbju, billi tinkludi dispożizzjonijiet dwar l-emissjoni tal-ħoss addizzjonali fil-proċedura għall-approvazzjoni tat-tip. Għandha wkoll l-għan li tassigura s-sikurezza fit-triq u fuq il-post tax-xogħol billi tintroduċi r-rekwiżiti dwar l-istorbju minimimu għall-vetturi elettriċi u dawk elettriċi u ibridi. · Kuntest ġenerali Inizjalment, ir-rekwiżiti għall-approvazzjoni tat-tip tal-UE dwar l-istorbju kienu bbażati fuq l-objettivi tas-Suq Intern u ffukaw l-aktar fuq it-twaqqif ta' limiti armonizzati tal-istorbju għall-vetturi bil-mutur. Hekk kif saret disponibbli aktar informazzjoni dwar l-impatti tal-istorbju fuq is-saħħa, il-bżonn li jkun hemm livell ogħla ta' ħarsien taċ-ċittadini tal-UE permezz ta’ aktar miżuri mifruxa fuq l-UE kollha sar aktar imminenti. Il-Green Paper tal-Kummissjoni Ewropea dwar l-Istorbju mill-1996[1] stmat li madwar 20 % tal-popolazzjoni tal-UE li kien hemm dak iż-żmien soffriet minħabba livelli ta’ storbju li x-xjentisti u l-esperti tas-saħħa jikkunsidrawhom inaċċettabbli. Abbażi tal-informazzjoni mingħand l-Istati Membri tal-UE, l-Aġenzija Ewropea għall-Ambjent stmat li minħabba storbju ambjentali fit-triq, nofs il-popolazzjoni f’żoni urbani hija esposta għal livelli ta’ storbju li huma aktar minn 55 dB(A). Matul is-snin, sar sforz konsiderevoli fil-qasam tar-riċerka, inklużi proġetti kbar iffinanzjati mill-UE, fir-rigward ta’ valutazzjoni kwantitattiva tar-relazzjoni bejn l-istorbju ambjentali u l-effetti tiegħu. Għalkemm l-approċċi u l-ambitu tal-istudji differenti jvarjaw, jista’ jkun hemm bażi komuni fit-termini tal-effetti ta' ħsara u ta' fastidju li jiġġenera l-istorbju. Dawn is-sejbiet ġew ikkonfermati mir-rapport tal-Organizzazzjoni Dinjija tas-Saħħa (WHO) tal-2008 “Economic valuation of transport-related health effects, with a special focus on children” (Evalwazzjoni ekonomika tal-effetti fuq is-saħħa relatati mat-trasport, b'emfażi speċjali fuq it-tfal). Il-Komunikazzjoni tal-Kummissjoni Ewropea fir-rigward ta’ strateġija Ewropea dwar vetturi effiċjenti fl-użu tal-enerġija u li ma jniġġsux tat-28.04.2010[2] ħabbret li fl-2011, il-Kummissjoni Ewropea se tippreżenta proposta biex temenda il-leġiżlazzjoni rispettiva għat-tnaqqis tal-emissjonijiet tal-istorbju tal-vetturi. Din il-proposta se tintroduċi metodu tal-ittestjar ġdid għall-kejl tal-emissjonijiet tal-istorbju u se tbiddel il-valuri ta’ limitu għall-approvazzjoni tat-tip tal-vetturi bil-mutur. Se tindirizza wkoll għall-ewwel darba l-kwistjoni tal-livell minimu ta’ storbju tal-vetturi elettriċi jew dawk elettriċi u ibridi. · Id-dispożizzjonijiet eżistenti fil-qasam tal-proposta L-emissjonijiet tal-istorbju ta’ vetturi bil-mutur b’erba roti huma indirizzati fid-Direttiva tal-Kunsill 70/157/KEE tas-6 ta' Frar 1970 dwar l-approssimazzjoni tal-liġijiet tal-Istati Membri li jirrigwardaw il-livell permissibbli tal-ħoss u tas-sistema tal-exhaust tal-vetturi bil-mutur[3], kif emendati bid-Direttivi 73/350/KEE, 77/212/KEE, 81/334/KEE, 84/372/KEE, 84/424/KEE, 87/354/KEE, 89/491/KEE, 92/97/KEE, 96/20/KE, 99/101/KE, 2006/96/KE, 2007/34/KE - u bir-Regolament ekwivalenti Nru 51 tal-Kummissjoni Ekonomika għall-Ewropa tan-Nazzjonijiet Uniti (UNECE) dwar l-emissjonijiet tal-istorbju. L-abbozz tal-proposta se jirrevoka d-Direttiva 70/157/KEE u l-emendi sussegwenti tagħha. Meta mqabbel mal-Att eżistenti, l-abbozz tal-proposta se jistabbilixxi rekwiżiti ġodda: protokoll tat-test ġdid, valuri ta’ limitu ġodda, dispożizzjonijiet dwar l-emissjoni tal-ħoss addizzjonali u l-istorbju minimu għall-vetturi elettriċi u dawk elettriċi u ibridi. – Protokoll ġdid tat-test: Il-limiti tal-istorbju tnaqqsu diversi drabi, l-aħħar li tnaqqsu kien fl-1995. Dan l-aħħar tnaqqis ma kellux l-effetti mistennija u l-istudji sussegwenti wrew li l-metodu tal-kejl ma għadux jirrifletti s-sewqan fil-ħajja reali. Għalhekk ġie deċiż li, qabel ma jerġgħu jitnaqqsu l-valuri tal-limitu, l-ewwel nett jeħtieġ li jiġi elaborat ċiklu ta’ test ġdid u l-kundizzjonijiet tas-sewqan għat-test tal-istorbju jkunu aktar simili għall-kundizzjonjiet tas-sewqan fil-ħajja reali. Il-Grupp ta’ Ħidma tal-UNECE dwar l-Istorbju elabora metodu tal-ittestjar ġdid li ġie ppubblikat fl-2007. Dan il-metodu l-ġdid intuża fuq bażi provviżorja b'mod parallel mal-metodu tal-ittestjar eżistenti fuq perjodu ta’ tliet snin sabiex tinkiseb esperjenza prattika bl-użu ta' dan il-metodu l-ġdid, biex jiġu evalwati l-kwalitajiet tiegħu u biex tiġi stabbilita bażi ta’ dejta b’riżultati ta’ kejl. Matul il-perjodi ta’ monitoraġġ, l-awtoritajiet tal-approvazzjoni tat-tip kienu obbligati li jeżegwixxu testijiet dwar l-emissjoni tal-istorbju skont iż-żewġ metodi u li jissottomettu r-riżultati taż-żewġ testijiet lill-Kummissjoni Ewropea. Permezz ta’ din il-proċedura ġiet stabbilita bażi ta' dejta tar-riżultati paralleli tat-test li offriet opportunità tajba biex jiġu investigati l-kwalitajiet tal-metodu l-ġdid u biex jiġu kkwantifikati d-differenzi bejn ir-riżultati taż-żewġ metodi. Ir-riżultati tat-test tal-metodu l-ġdid huma skont il-kategorija tal-vettura, sa 2 dB(A) inqas minn dawk miksuba bil-metodu l-antik. – Valuri ta’ limitu ġodda: Abbażi tar-riżultati tad-dejta ta’ monitoraġġ, ġiet ippreparata valutazzjoni tal-impatt b'alternattivi differenti ta' politika għall-metodu tal-ittestjar tal-istorbju u l-valuri ta’ limitu korrispondenti. Skont l-aktar alternattiva preferibbli, il-valuri ta’ limitu għall-vetturi ħfief u ta’ daqs medju se jitnaqqsu f’żewġ skali ta’ kull 2 dB(A) u għall-vetturi tqal fl-ewwel skala ta’ 1 u t-tieni skala ta’ 2 dB(A). Dan se jirriżulta fi tnaqqis tal-impatt tal-istorbju ta' madwar 3 dB(A) għat-traffiku miexi u sa 4 dB(A) għat-traffiku intermittenti. L-għadd ta’ nies ferm irritati se jonqos b’25 %. Il-proporzjon spiża-benefiċċju għal din il-miżura huwa stmat li jkun madwar 20 darba favur it-tnaqqis tal-istorbju meta mqabbel ma' sitwazzjoni fejn ma tittieħed l-ebda azzjoni. – Dispożizzjonijiet dwar l-emissjonijiet tal-ħoss addizzjonali: Ir-rappreżentattività tal-metodu tal-ittestjar ġdid għall-emissjoni tal-istorbju matul il-kundizzjonijiet normali tat-traffiku hija kkunsidrata tajba, imma hija inqas rappreżentattiva għall-emissjonijiet tal-istorbju fl-agħar kundizzjonijiet. Għalhekk kien meħtieġ li jiġu implimentati d-Dispożizzjonijiet dwar l-Emissjoni tal-Ħoss Addizzjonali. Dawn huma rekwiżiti preventivi maħsuba biex ikopru l-kundizzjonijiet tas-sewqan tal-vettura fi traffiku reali lil hinn miċ-ċiklu ta’ sewqan tal-approvazzjoni tat-tip. Dawn il-kundizzjonjiet tas-sewqan huma rilevanti għall-ambjent u għandu jiġi assigurat li l-emissjoni tal-ħoss ta’ vettura li tinstaq fil-kundizzjonijiet tas-sewqan fit-triq ma tvarjax b’mod sinifikanti minn dak li jista’ jkun mistenni mir-riżultat tat-test tal-approvazzjoni tat-tip għal din il-vettura speċifika. – Il-ħoss minimu tal-vetturi elettriċi u elettriċi u ibridi: Iż-żieda ta’ vetturi ibridi u elettriċi fit-toroq Ewropej hija milqugħa tajba peress li qiegħda sservi biex tnaqqas b'mod sinifikanti t-tniġġiż tal-arja u l-istorbju tat-traffiku. Iżda konsegwenza mhux mistennija li rriżultat minn dawn il-benefiċċji pożittivi għall-ambjent hija t-tneħħija ta’ sors ta’ sinjal bil-ħoss partikolarment użat minn persuni għamja jew dawk li ma tantx jaraw biex jinfurmahom bl-avviċinament, il-preżenza, id-direzzjoni jew it-tluq ta' vetturi tat-triq. Ġie stabbilit grupp ta’ ħidma dwar il-livelli minimi tal-ħoss għall-vetturi silenzjużi mill-UNECE. Meta wieħed iqis id-diskussjonijiet u l-informazzjoni pprovduti f'dan il-grupp qed jiġi propost li tiġi emendata l-leġiżlazzjoni dwar l-istorbju b'Anness li jarmonizza l-prestazzjoni ta’ “Sistemi li Jagħmlu Ħoss meta l-Vettura tkun qed Tavviċina” jekk vettura tkun mgħammra bihom. Madankollu, it-tagħmir ta' dawn is-sistemi għandu jkun volontarju u jibqa' alternattiva skont id-diskrezzjoni tal-manifatturi tal-vetturi. · Konsistenza ma’ politiki u objettivi oħrajn tal-Unjoni Il-proposta hija konsistenti mal-objettiv tal-UE li jkun hemm livell ogħla ta’ sikurezza fit-triq u fuq il-post tax-xogħol u ta' ħarsien ambjentali. 2. Konsultazzjoni mal-partijiet interessati u valutazzjoni tal-impatt · Konsultazzjoni mal-partijiet interessati || Hi u tiżviluppa l-proposta, il-Kummissjoni Ewropea kkonsultat lill-partijiet interessati. Kien hemm konsultazzjoni ġenerali fil-qafas ta' CARS 21 li ġabret flimkien l-Istati Membri, il-manifatturi (ir-rappreżentanti Ewropej u dawk nazzjonali u kumpaniji individwali), il-manifatturi tal-komponenti, l-organizzazzjonijiet tat-trasport u r-rappreżentanti tal-utenti. Il-grupp ta’ ħidma numru 4 ta' CARS 21 inkarigat mis-“Suq Intern, l-emissjonijiet u l-politiki dwar is-CO2” iddiskuta l-aspetti kollha tal-proposta. Il-miżuri proposti rċevew sostenn ġenerali. Il-protokoll il-ġdid tat-test għall-kejl tal-emissjonijiet tal-istorbju ta’ vettura ġie evalwat pożittivament u għandu jintuża għall-approvazzjoni tat-tip, flimkien mad-dispożizzjonijiet għall-emissjonijiet tal-istorbju off-cycle. || · Valutazzjoni tal-impatt Il-Kummissjoni Ewropea talbet li ssir valutazzjoni tal-impatt li saret minn TNO – Venoliva – Valuri ta’ Limitu tal-Istorbju tal-Vetturi – Tqabbil ta’ żewġ metodi tal-ittestjar tal-emissjonijiet tal-istorbju – 2011. Ġew ikkunsidrati alternattivi differenti għall-proposta li koprew l-aspetti ambjentali, soċjali u dawk ekonomiċi: 1. L-ebda emenda. F'din l-alternattiva, il-valuri tal-limitu attwali flimkien mal-eċċezzjonijiet se jibqgħu validi, kif ukoll il-metodu l-antik ta’ kejl. 2. Metodu ġdid – valuri tal-limitu l-qadim. F'din l-alternattiva, il-metodu ta’ kejl il-ġdid se jingħaqad mas-sett attwali ta’ valuri tal-limitu. 3. Metodu ġdid – valuri ta’ limitu ġodda ekwivalenti għal dawk antiki. Din l-alternattiva għandha l-għan li tuża l-metodu tal-ittestjar ġdid flimkien mal-valuri ta’ limitu, b’tali mod li dawn ma jwasslux għal rekwiżiti aktar ħarxa minn dawk inkorporati fil-metodu tal-ittestjar attwali u l-valuri ta’ limitu tal-applikazzjoni. Din l-alternattiva tipprevedi valuri ta’ limitu ġodda li mhux se jimmodifikaw il-livell ta' strettezza meta mqabbla mas-sistema l-antika. 4. Metodu ġdid – valuri ta’ limitu ġodda li għandhom il-potenzjal li jnaqqsu l-istorbju. Din l-alternattiva tipproponi valuri ta’ limitu ġodda flimkien mal-metodu tal-ittestjar ġdid b’tali mod li wieħed jista' jistenna tnaqqis tal-emissjonijiet tal-istorbju awtorizzati għal kull vettura bil-mutur. It-tnaqqis propost tal-valuri ta' limitu tal-istorbju tal-vetturi bi 3 dB)(A) għall-vetturi ħfief u bi 2 dB(a) għall-vetturi għal xogħol ta’ strapazz jista’ jseħħ sentejn wara d-data tal-pubblikazzjoni ta’ din il-proposta. 5. Metodu ġdid – valuri ta’ limitu ġodda b'potenzjal ta' tnaqqis tal-istorbju permezz ta’ approċċ f'żewġ stadji. Meta mqabbla mal-alternattiva 4, fl-alternattiva ta’ politika 5, huwa mfittex li jkun hemm mira finali aktar ambizzjuża għat-tnaqqis tal-istorbju. Dan jista' jinkiseb f'żewġ fażijiet: L-ewwel pass huwa tnaqqis ta' 2 dB(A) għall-vetturi ħfief u 1 dB(A) għall-vetturi għal xogħol ta’ strapazz u dan jista’ jiġi introdott sentejn wara d-data tal-pubblikazzjoni tal-proposta preżenti. It-tieni pass huwa tnaqqis ta’ 2 dB(A) għall-vetturi ħfief u 2 dB(A) għall-vetturi tqal. Dan se jeħtieġ aktar sforz ta’ żvilupp u sett aktar drastiku ta' miżuri tekniċi: skont il-kuntrattur, dan il-pass jista’ jiġi introdott sentejn wara l-ewwel pass. It-tnaqqis totali jkun ta' 4 dB(A) għall-vetturi ħfief u 3 dB(A) għall-vetturi tqal. Il-konklużjoni hija li għandha tintgħażel l-alternattiva ta’ politika 5. 3. Elementi legali tal-proposta · Taqsira tal-azzjoni proposta Il-proposta taġġorna r-rekwiżiti għas-sistema ta’ approvazzjoni tat-tip fir-rigward tal-livell ta' ħoss ta' vetturi bil-mutur u s-sistemi ta' egżost tagħhom. B’mod partikolari, din tintroduċi metodu tal-ittestjar ġdid għall-kejl tal-emissjonijiet tal-istorbju, tnaqqas il-valuri ta’ limitu tal-istorbju u tintroduċi dispożizzjonijiet dwar l-emissjoni tal-ħoss addizzjonali fil-proċedura għall-approvazzjoni tat-tip tal-UE. Barra minn hekk, din tqis il-bidliet teknoloġiċi billi tistabbilixxi rekwiżiti ġodda fir-rigward tal-istorbju minimu għall-vetturi elettriċi u dawk elettriċi u ibridi. · Bażi legali Il-bażi legali tal-proposta hija l-Artikolu°114 tat-Trattat dwar il-Funzjonament tal-Unjoni Ewropea. · Il-prinċipju tas-sussidjarjetà Peress li l-limiti tal-emissjoni tal-istorbju u l-proċedura għall-approvazzjoni tat-tip għall-vetturi bil-mutur huma diġà armonizzati, kwalunkwe modifika fid-Direttiva 70/157/KEE dwar l-Istorbju tal-Vetturi bil-Mutur tista' ssir biss fil-livell tal-UE. Dan mhux biss jevita l-frammentazzjoni tas-Suq Intern, iżda wkoll jassigura standards ugwali dwar is-saħħa, is-sikurezza u l-ambjent madwar l-UE kollha. Dan joffri wkoll vantaġġi tal-ekonomiji ta’ skala: pereżempju jistgħu jiġu mmanifatturati prodotti għas-suq Ewropew kollu, minflok isirulhom aġġustamenti biex jiksbu l-approvazzjoni tat-tip nazzjonali għal kull Stat Membru. Minħabba l-livelli attwali tal-istorbju ambjentali u ċittadini effettwati u l-fatt li l-limiti tal-istorbju tal-UE ma nbidlux fl-aħħar deċennju minkejja ż-żieda fil-livelli tat-traffiku, bidla fil-limiti biex tiġi rrimedjata din is-sitwazzjoni hija kkunsidrata proporzjonali. Azzjoni min-naħa tal-Unjoni tilħaq aħjar l-objettivi tal-proposta peress li din tevita l-frammentazzjoni tas-Suq Intern li tirriżulta mingħajr tali azzjoni, u ttejjeb il-prestazzjoni tal-vetturi fir-rigward tas-sikurezza u l-ambjent. Dan hu ċertament il-każ għal-limiti tal-istorbju tal-vetturi, minħabba n-natura internazzjonali tat-traffiku fit-triq, l-esportazzjonijiet tal-vetturi u l-potenzjal għal regolamenti nazzjonali li jkun hemm mingħajr dawn il-limiti. Għaldaqstant, il-proposta hija konformi mal-prinċipju tas-sussidjarjetà. · Prinċipju tal-proporzjonalità Il-proposta tikkonforma mal-prinċipju ta’ propozjonalità għar-raġunijiet li ġejjin. Kif jidher fl-istima tal-impatt, il-proposta tikkonforma mal-prinċipju ta’ proporzjonalità għaliex ma tmurx lil hinn minn dak li huwa meħtieġ għall-garanzija tat-tħaddim tajjeb tas-Suq Intern filwaqt li fl-istess ħin ikun hemm livell għoli ta' sikurezza pubblika u livell għoli ta' ħarsien ambjentali. Minħabba l-livelli attwali tal-istorbju ambjentali u ċittadini effettwati, u l-fatt li l-limiti tal-istorbju tal-UE ma nbidlux fl-aħħar deċennju minkejja ż-żieda fil-livelli tat-traffiku, bidla fil-limiti biex tiġi rrimedjata din is-sitwazzjoni hija kkunsidrata proporzjonali. Qegħdin jiġu applikati wkoll bosta strumenti lokali oħra sabiex jitnaqqas l-istorbju tat-traffiku, iżda dawn għandhom jiġu kkumplementati bi tnaqqis tal-istorbju minn ras il-għajn, li huwa ferm aktar effettiv kemm f’termini tekniċi kif ukoll f’termini ekonomiċi. · L-għażla tal-istrumenti L-istrumenti proposti: Regolament. Mezzi oħra ma jkunux adegwati għar-raġunijiet li ġejjin. L-użu ta’ Regolament huwa kkunsidrat bħala xieraq biex tingħata ċ-ċertezza meħtieġa għall-konformità filwaqt li ma tkunx meħtieġa t-traspożizzjoni fil-leġiżlazzjoni tal-Istati Membri tal-UE. 4. Implikazzjoni baġitarja Il-proposta ma għandha l-ebda implikazzjoni għall-baġit tal-Unjoni. 5. Informazzjoni addizzjonali · Simulazzjoni, fażi pilota u perjodu tranżitorju Fil-proposta hemm perjodu tranżitorju ġenerali biex ikun hemm il-possibbiltà ta’ perjodu ta’ tħejjija suffiċjenti għall-manifatturi tal-vetturi u tal-komponenti u għall-amministrazzjonijiet. Qed jiġi propost approċċ f'żewġ stadji b’dewmien ta’ sentejn qabel l-applikazzjoni tal-ewwel fażi (jiġifieri sentejn wara d-dħul fis-seħħ tar-Regolament) u għat-tieni fażi flimkien ma’ rekwiżiti aktar stretti b'dewmien ta’ sentejn oħra (jiġifieri erba’ snin wara d-dħul fis-seħħ tar-Regolament). Il-qafas ta’ żmien b'total ta' erba' snin irrakkomandat mill-kuntrattur (stima tal-impatt) jista' jiġi sostnut fl-ewwel stadju li mhux se jeħtieġ bidliet sostanzjali fil-vetturi. Madankollu, b’riżultat tal-proċess konsultattiv fi ħdan il-CARS 21, dan ma deherx li kien totalment xieraq fir-rigward tat-tieni stadju li se jeħtieġ modifiki kbar fl-inġinerija tal-vetturi. Għalhekk, qed jiġi propost li minflok ikun hemm tliet snin għat-tieni stadju (qafas ta’ żmien b’total ta’ ħames snin). · Simplifikazzjoni Il-proposta tipprevedi s-simplifikazzjoni tal-leġiżlazzjoni peress li d-Direttiva 70/157/KEE u l-emendi sussegwenti tagħha se jiġu rrevokati. · Ir-revoka tal-leġiżlazzjoni eżistenti L-adozzjoni tal-proposta se twassal għar-revoka tal-leġiżlazzjoni eżistenti (id-Direttiva 70/157/KEE u l-emendi sussegwenti). · Żona Ekonomika Ewropea L-att propost jikkonċerna kwistjoni taż-ŻEE u għalhekk għandu jestendi għaż-Żona Ekonomika Ewropea. 2011/0409 (COD) Proposta għal REGOLAMENT TAL-PARLAMENT EWROPEW U TAL-KUNSILL dwar il-livell ta’ ħoss tal-vetturi bil-mutur (Test b’relevanza għaż-ŻEE) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 114 tiegħu, Wara li kkunsidraw il-proposta tal-Kummissjoni Ewropea, Wara li kkunsidraw l-opinjoni tal-Kumitat Ekonomiku u Soċjali Ewropew[4] Wara li l-proposta ntbagħtet lill-Parlamenti nazzjonali, Waqt li jaġixxu skont il-proċedura leġiżlattiva ordinarja, Billi: (1) Is-suq intern huwa magħmul minn żona mingħajr fruntieri interni li fiha jrid jiġi żgurat il-moviment liberu tal-prodotti, tal-persuni, tas-servizzi u tal-kapital. Għal dak il-għan ġiet stabbilita sistema komprensiva tal-Unjoni għall-approvazzjoni tat-tip għall-vetturi bil-mutur. Ir-rekwiżiti tekniċi għall-approvazzjoni tat-tip ta’ vetturi bil-mutur u s-sistemi tal-egżost tagħhom fir-rigward tal-livelli permissibbli tal-ħoss għandhom jiġu armonizzati sabiex tiġi evitata l-adozzjoni ta’ rekwiżiti li huma differenti minn Stat Membru għall-ieħor u sabiex ikun żgurat it-tħaddim tajjeb tas-suq intern filwaqt li, fl-istess ħin, ikun hemm livell għoli ta’ ħarsien ambjentali u sikurezza pubblika. (2) Id-Direttiva tal-Kunsill 70/157/KEE tas-6 ta’ Frar 1970 dwar l-approssimazzjoni tal-liġijiet tal-Istati Membri li jirigwardaw il-livell permissibbli tal-ħoss u tas-sistema tal-exhaust tal-vetturi bil-mutur[5] armonizzat ir-rekwiżiti tekniċi differenti tal-Istati Membri dwar il-livell permissibbli tal-ħoss ta’ vetturi bil-mutur u s-sistemi tal-egżost tagħhom għat-twaqqif u t-tħaddim tas-suq intern. Għall-finijiet tat-tħaddim tajjeb tas-suq intern u sabiex tiġi żgurata applikazzjoni uniformi u konsistenti madwar l-Unjoni, huwa xieraq li din id-Direttiva tiġi ssostitwita b'Regolament. (3) Dan ir-Regolament huwa regolament separat fil-kuntest tal-proċedura għall-approvazzjoni tat-tip skont id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru)[6]. (4) Id-Direttiva 70/157/KEE tirreferi għar-Regolament Nru 51[7] tal-Kummissjoni Ekonomika għall-Ewropa tan-Nazzjonijiet Uniti (UNECE) dwar l-emissjonijiet tal-istorbju, li fiha l-Unjoni hija Parti Kontraenti, li jispeċifika l-metodu tal-ittestjar għall-emissjonijiet tal-istorbju. (5) Minn mindu ġiet adottata, id-Direttiva 70/157/KEE ġiet emendata sostanzjalment bosta drabi. It-tnaqqis tal-limiti tal-istorbju għall-vetturi bil-mutur li seħħ l-aktar riċenti, introdott fl-1995, ma kellux l-effetti mistennija. L-istudji wrew li l-metodu tal-ittestjar użat skont id-Direttiva ma baqax jirrifletti s-sewqan fit-traffiku urban fil-ħajja reali. B’mod partikolari, kif indikat fil-Green Paper dwar il-Politika Futura dwar l-Istorbju tal-1996,[8] il-kontribut tal-istorbju li ġej mid-tidwir tat-tajers għall-emissjoni totali tal-istorbju ġie sottovalutat fil-metodu tal-ittestjar. (6) Għaldaqstant, dan ir-Regolament għandu jintroduċi metodu differenti fir-rigward ta’ wieħed obbligatorju tad-Direttiva 70/157/KEE. Dan il-metodu għandu jkun ibbażat fuq il-metodu ppubblikat mill-Grupp ta’Ħidma dwar l-Istorbju tal-UNECE (GRB) fl-2007 li inkorpora verżjoni tal-2007 tal-istandard ISO 362[9]. Ir-riżultati tal-monitoraġġ ta’ kemm il-metodu tal-ittestjar il-qadim kif ukoll dak ġdid ġew sottomessi lill-Kummissjoni. (7) Ir-rappreżentattività tal-metodu tal-ittestjar il-ġdid għall-emissjonijiet tal-istorbju fil-kundizzjonijiet normali tat-traffiku hija kkunsidrata tajba, imma hija inqas rappreżentattiva tal-emissjonijiet tal-istorbju fl-agħar kundizzjonijiet. Għalhekk, huwa neċessarju li f’dan ir-Regolament jiġu implimentati dispożizzjonijiet addizzjonali dwar l-emissjoni tal-ħoss. Dawn id-dispożizzjonijiet jistabbilixxu rekwiżiti preventivi maħsuba biex ikopru l-kundizzjonijiet tas-sewqan tal-vettura fi traffiku reali lil hinn miċ-ċiklu ta’ sewqan tal-approvazzjoni tat-tip. Dawn il-kundizzjonjiet tas-sewqan huma rilevanti għall-ambjent u għandu jiġi assigurat li l-emissjoni tal-ħoss ta’ vettura li tinstaq fil-kundizzjonijiet tas-sewqan fit-triq ma tvarjax b’mod sinifikanti minn dak li jista’ jkun mistenni mir-riżultat tat-test tal-approvazzjoni tat-tip għal din il-vettura speċifika. (8) Dan ir-Regolament għandu wkoll ikompli jnaqqas il-limiti tal-istorbju. Dan għandu jqis ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom[10], li introduċa rekwiżiti ġodda u aktar stretti dwar l-istorbju tat-tajers tal-vetturi bil-mutur. Għandha tingħata attenzjoni lil dawk l-istudji li jenfasizzaw il-fastidju u l-effetti fuq is-saħħa li jkollu l-istorbju ġġenerat mit-traffiku fit-triq,[11] [12] u l-ispejjeż u l-benefiċċji assoċjati miegħu[13]. (9) Il-valuri ta’ limitu globali għandhom jitnaqqsu fir-rigward tas-sorsi kollha tal-istorbju tal-vetturi bil-mutur inklużi d-dħul tal-arja fuq il-power train u l-egżost filwaqt li jitqies il-kontribut tat-tajers għat-tnaqqis tal-istorbju indirizzat fir-Regolament (KE) Nru 661/2009. (10) Il-benefiċċji ambjentali mistennija minn vetturi tat-trasport fit-triq li huma elettriċi u ibridi u dawk li huma purament elettriċi rriżultaw fi tnaqqis sostanzjali tal-istorbju emess minn dawn it-tipi ta' vetturi. Dan irriżulta fit-tneħħija ta’ sors importanti ta’ sinjal bil-ħoss li jintuża minn persuni mexjin fit-triq u ċiklisti li huma għomja jew ma tantx jaraw, fost nies l-oħra li jużaw it-triq, biex ikunu aktar konxji tal-avviċinament, il-preżenza jew it-tluq ta’ dawn il-vetturi. Għal dak il-għan, l-industrija qed tiżviluppa sistemi akustiċi sabiex tikkompensa għal dan in-nuqqas ta' sinjal bil-ħoss f’vetturi elettriċi u dawk elettriċi u ibridi. Il-prestazzjoni ta' sistemi li jagħmlu ħoss meta l-vettura tkun qed tavviċina u li jkunu mwaħħla mal-vetturi għandha tkun armonizzata. It-twaħħil ta’ dawn is-sistemi għandu madankollu, jibqa' alternattiva għad-diskrezzjoni tal-manifatturi tal-vetturi. (11) Sabiex tiġi ssimplifikata l-leġiżlazzjoni dwar l-approvazzjoni tat-tip tal-Unjoni, skont ir-rakkomandazzjonijiet tar-Rapport CARS 21 tal-2007[14], huwa xieraq li dan ir-Regolament ikun ibbażat fuq ir-Regolament tal-UNECE Nru 51 dwar l-emissjonijiet tal-istorbju fir-rigward tal-metodu tal-ittestjar u r-Regolament Nru 59 dwar is-sistemi tas-sajlensersajlensers[15] fir-rigward tas-sistemi tas-sajlensersajlensers tal-egżost ta’ sostituzzjoni (12) Sabiex il-Kummissjoni tkun tista’ tissostitwixxi r-rekwiżiti tekniċi ta’ dan ir-Regolament b’referenza diretta għar-Regolamenti tal-UNECE Nru 51 u Nru 59 ġaladarba l-valuri ta’ limitu dwar il-metodu tal-ittestjar ġdid ikunu stipulati f’dawn ir-Regolamenti, jew biex tkun tista’ tadatta dawn ir-rekwiżiti għal żviluppi tekniċi u xjentifiċi, il-Kummissjoni għandha tiġi delegata s-setgħa li tadotta atti b'konformità mal-Artikolu 290 tat-Trattat dwar il-Funzjonament tal-Unjoni Ewropea fir-rigward tal-emenda tad-dispożizzjonijiet fl-Annessi ma’ dan ir-Regolament dwar il-metodi tal-ittestjar u l-livelli ta' ħoss. Huwa ta' importanza partikolari li l-Kummissjoni twettaq il-konsultazzjonijiet xierqa matul il-ħidma preparatorja tagħha. Meta tkun qiegħda tipprepara u tfassal atti delegati, il-Kummissjoni għandha tiżgura trażmissjoni simultanja, f'waqtha u xierqa tad-dokumenti rilevanti lill-Parlament Ewropew u lill-Kunsill. (13) B’konsegwenza tal-applikazzjoni ta’ qafas regolatorju ġdid permezz ta’ dan ir-Regolament, id-Direttiva 70/157/KEE għandha tiġi rrevokata, ADDOTTAW DAN IR-REGOLAMENT: Artikolu 1 Is-suġġett Dan ir-Regolament jistabbilixxi r-rekwiżiti amministrattivi u tekniċi għall-approvazzjoni tat-tip tal-UE tal-vetturi ġodda kollha msemmija fl-Artikolu 2 fir-rigward tal-livell tal-ħoss tagħhom u sistemi tal-egżost tagħhom u għall-bejgħ u t-tħaddim ta' partijiet u tagħmir maħsub għal dawn il-vetturi. Artikolu 2 Kamp ta’ applikazzjoni Dan ir-Regolament għandu japplika għall-vetturi tal-kategoriji M1, M2, M3, N1, N2 u N3, kif iddefinit fl-Anness II mad-Direttiva 2007/46/KE u għas-sistemi, il-komponenti u l-unitajiet tekniċi separati mfassla u mibnija għal dawn it-tipi ta' vetturi. Artikolu 3 Definizzjonijiet Għall-finijiet ta’ dan ir-Regolament, għandhom japplikaw id-definizzjonijiet li ġejjin: (1) "approvazzjoni ta’ vettura" tfisser l-approvazzjoni tat-tip ta’ vettura fir-rigward tal-istorbju; (2) “tip ta' vettura” tfisser sett ta' vetturi kif iddefinit fl-Anness II Parti B mad-Direttiva 2007/46/KE. (3) "massa massima" tfisser il-massa massima teknikament permissibbli ddikjarata mill-manifattur tal-vettura; B'deroga mill-punt (3), il-massa massima tista’ tkun akbar mill-massa massima awtorizzata mill-amministrazzjoni tal-Istati Membri. (4) “il-qawwa kkalkulata tal-magna " tfisser il-qawwa tal-magna espressa f’kW (UNECE) u mkejla bil-metodu tal-UNECE skont ir-Regolament tal-UNECE Nru 85[16]. (5) "tagħmir standard" tfisser il-konfigurazzjoni bażika ta’ vettura inklużi l-karatteristiċi kollha li huma mwaħħla mingħajr ma tagħti lok għall-ebda speċifikazzjoni oħra dwar il-konfigurazzjoni jew il-livell tat-tagħmir iżda mgħammra bil-karatteristiċi kollha meħtieġa skont l-atti regolatorji msemmija fl-Anness IV jew l-Anness XI mad-Direttiva 2007/46/KE; (6) "massa tas-sewwieq" tfisser massa kkalkulata fuq 75 kg li tinsab fil-punt ta’ referenza ta’ fejn qiegħed bilqiegħda s-sewwieq; (7) "massa tal-vettura f'kundizzjoni ta' sewqan" (mro) tfisser il-massa tal-vettura inkluża l-massa tas-sewwieq, tal-fjuwil u tal-likwidi, mgħammra bit-tagħmir standard skont l-ispeċifikazzjonijiet tal-manifattur. Meta mwaħħla, il-massa tal-karrozzerija, il-kabina, it-tagħmir tal-igganċjar u l-istepni(s) kif ukoll l-għodda għandhom jiġu inklużi. It-tank(ijiet) tal-fjuwil għandu(għandhom) ikun(u) mimlija sa mill-inqas 90 % tal-kapaċità tiegħu(tagħhom); (8) "il-veloċità kklassifikata tal-magna” (S) tfisser il-veloċità ddikjarata tal-magna f’min1 (rpm) li fiha l-magna tiżviluppa l-qawwa netta massima kkalkulata tagħha skont ir-Regolament tal-UNECE Nru 85 jew, fejn il-qawwa netta massima kklassifikata tintlaħaq f’diveri veloċitajiet tal-magna, fl-ogħla veloċità; (9) "l-indiċi tal-proporzjon tal-qawwa mal-massa" (PMR) tfisser kwantità numerika kkalkulata skont il-formola stipulata fil-punt 4.1.2.1.1. tal-Anness II; (10) "punt ta 'referenza" tfisser wieħed mill-punti li ġejjin: fil-każ ta’ vetturi tal-kategoriji M1, N1: (i) għall-vetturi bil-magna quddiem, it-tarf ta’ quddiem tal-vettura; (ii) għall-vetturi bil-magna fin-nofs, iċ-ċentru tal-vettura; (iii) għall-vetturi bil-magna wara, it-tarf ta’ wara tal-vettura. fil-każ tal-vetturi tal-kategoriji M2, M3, N2, N3 it-tarf tal-magna l-eqreb tal-parti ta’ quddiem tal-vettura. (11) "aċċelerazzjoni mira” tfisser aċċelerazzjoni f’kundizzjoni meta l-aċċelleratur ikun parzjalment miftuħ fi traffiku urban kif derivat minn investigazzjonijiet statistiċi; (12) "aċċelerazzjoni ta’ referenza” tfisser l-aċċelerazzjoni meħtieġa waqt it-test tal-aċċelerazzjoni fuq il-mogħdija tat-test; (13) "fattur differenzjat tal-proporzjon tal-ger” (k) tfisser kwantità numerika li tintuża biex tiġbor flimkien ir-riżultati tat-test taż-żewġ proporzjonijiet tal-gerijiet għat-test tal-aċċelerazzjoni u għat-test tal-veloċità kostanti; (14) "fattur ta’ qawwa parzjali” (kP) tfisser kwantità numerika bl-ebda dimensjoni li tintuża għall-kombinazzjoni differenzjata tar-riżultati tat-testijiet tat-test tal-aċċelerazzjoni u tat-test tal-veloċità kostanti għall-vetturi; (15) "preaċċelerazzjoni” tfisser l-applikazzjoni ta’ tagħmir għall-kontroll tal-aċċelerazzjoni qabel AA' sabiex tintlaħaq aċċelerazzjoni stabbli bejn AA' u BB' kif imsemmi fil-figura 1 fl-Appendiċi 1 tal-Anness II; (16) proporzjonijiet ta’ gerijiet illokjati” tfisser il-kontroll tat-trażmissjoni b’tali mod li matul test il-ger tat-trażmissjoni ma jistax jitbiddel; (17) "familja tad-disinn ta’ sistema ta' sajlensersajlensers jew komponenti ta’ sistema ta’ sajlensersajlensers" tfisser grupp ta' sistemi ta’ sajlensersajlensers jew komponenti tagħhom li fihom il-karatteristiċi kollha li ġejjin huma l-istess: il-preżenza ta’ fluss tal-gass nett tal-gassijiet tal-egżost permezz tal-materjal fibruż assorbenti meta f'kuntatt ma' dak il-materjal; it-tip tal-fibri; fejn applikabbli, speċifikazzjonijiet tal-materjal tal-lega; dimensjonijiet medji tal-fibra; id-densità minima tal-materjal bil-kwantità tal-imballaġġ f’kg/m³; il-wiċċ ta’ kuntatt massimu bejn il-fluss tal-gass u l-materjal assorbenti; (18) "sistema ta’ sajlenser” tfisser sett komplut ta’ komponenti meħtieġa biex ikun limitat l-istorbju magħmul minn magna u l-egżost tagħha; (19) "sistema ta’ sajlenser ta’ tipi differenti" tfisser sistemi ta' sajlenser li huma differenti b’mod sinifikanti fir-rigward ta' mill-inqas wieħed minn dawn li ġejjin: ismijiet kummerċjali jew marki kummerċjali tal-komponenti tagħhom; il-karatteristiċi tal-materjali li jikkostitwixxu l-komponenti tagħhom, minbarra l-kisi ta’ dawn il-komponenti; il-forma jew id-daqs tal-komponenti tagħhom; il-prinċipji operattivi ta' mill-inqas wieħed mill-komponenti tagħhom; l-armar tal-komponenti tagħhom; l-għadd ta’ sistemi ta’ sajlensers jew il-komponenti tagħhom; (20) "sistema tas-sajlensers ta' sostituzzjoni jew il-komponenti tal-imsemmija sistema" tfisser kull parti tas-sistema ta' sajlensers definita fil-punt (17) maħsuba għall-użu fuq vettura, minbarra parti mit-tip imwaħħla fuq din il-vettura meta sottomessa għall-approvazzjoni tat-tip skont dan ir-Regolament; (21) "Sistemi Akustika ta’ Twissija tal-Vettura" (AVAS) huma sistemi għall-vetturi tat-trasport fit-triq elettriċi u dawk elettriċi u ibridi li jipprovdu informazzjoni dwar it-tħaddim tal-vetturi lil persuni mexjin fit-triq u lil dawk li jużaw it-triq u li huma vulnerabbli. Artikolu 4 Obbligi ġenerali tal-Istati Membri 1. L-Istati Membri ma jistgħux, fuq kriterji relatati mal-livell permissibbli tal-ħoss u s-sistema ta’ egżost, jirrifjutaw li jagħtu l-approvazzjoni tat-tip tal-UE jew dik nazzjonali fir-rigward ta’ tip ta’ vettura bil-mutur jew tip ta’ sistema tal-egżost jew komponent ta’ tali sistema meqjusa bħala unità teknika separata fejn il-kundizzjonijiet li ġejjin huma sodisfatti: il-vettura tissodisfa r-rekwiżiti tal-Anness I, is-sistema tal-egżost jew kull komponent tagħha, ikkunsidrata bħala unità teknika separata fi ħdan it-tifsira tal-punt (25) tal-Artikolu 3 tad-Direttiva 2007/46/KE tissodisfa r-rekwiżiti tal-Anness X ma’ din id-Direttiva . 2. L-Istati Membri ma jistgħux, minħabba raġunijiet relatati mal-livell permissibbli tal-ħoss u s-sistema tal-egżost, jirrifjutaw jew jipprojbixxu l-bejgħ, ir-reġistrazzjoni, id-dħul fis-servizz jew l-użu ta’ kull vettura li fiha l-livell tal-ħoss u s-sistema tal-egżost jissodisfaw ir-rekwiżiti tal-Anness I. 3. L-Istati Membri ma jistgħux, minħabba raġunijiet relatati mal-livell permissibbli tal-ħoss u s-sistema tal-egżost, jipprojbixxu t-tqegħid fis-suq ta’ sistema tal-egżost jew kull komponent tagħha kkunsidrati bħala unità teknika separata fi ħdan it-tifsira tal-punt (25) tal-Artikolu 3 tad-Direttiva 2007/46/KE jekk din tkun konformi ma' tip li fir-rigward tiegħu ngħatat approvazzjoni skont dan ir-Regolament Artikolu 5 Obbligi ġenerali tal-manifatturi 1. Il-manifatturi għandhom jassiguraw li l-vettura, il-magna tagħha u s-sistema għat-tnaqqis tal-istorbju hija mfassla, mibnija u mmuntata b’tali mod li l-vettura, fl-użu normali, tikkonforma mad-dispożizzjonijiet ta’ dan ir-Regolament, minkejja l-vibrazzjoni li tista’ tkun soġġetta għaliha. 2. Il-manifatturi għandhom jassiguraw li s-sistema għat-tnaqqis tal-istorbju tkun imfassla, mibnija u mmuntata b’tali mod li tkun tista’ tirreżisti raġonevolment il-fenomeni korrożivi li tiġi esposta għalihom filwaqt li jitqiesu l-kundizzjonijiet tal-użu tal-vettura. 3. Il-manifattur hu responsabbli quddiem l-awtorità tal-approvazzjoni għall-aspetti kollha tal-proċess ta' approvazzjoni u biex tiġi żgurata l-konformità tal-produzzjoni, kemm jekk il-manifattur ikun involut direttament fl-istadji kollha tal-kostruzzjoni ta' vettura, sistema, komponent jew unità teknika separata kif ukoll jekk le. Artikolu 6 Valuri ta’ limitu Il-livell tal-ħoss imkejjel skont id-dispożizzjonijiet tal-Anness II ma għandux jaqbeż il-limiti stipulati fl-Anness III. Artikolu 7 Klawsola ta’ reviżjoni Fi żmien tliet snin wara d-data msemmija fl-Anness III, it-tielet kolonna, fażi 1, ma’ dan ir-Regolament, il-Kummissjoni għandha twettaq studju ddettaljat biex taċċerta jekk il-limiti tal-istorbju jkunux xierqa jew le. Abbażi tal-konklużjonijiet tal-istudju, il-Kummissjoni tista', fejn xieraq, tippreżenta l-proposti għall-emenda ta’ dan ir-Regolament. Artikolu 8 Dispożizzjonijiet dwar l-emissjoni tal-ħoss addizzjonali (ASEP) 1. Għandhom japplikaw il-paragrafu 2 sal-paragrafu 6 u t-tieni subparagrafu ta' dan il-paragrafu għall-vetturi tal-kategoriji M1 u N1 mgħammra b'magna tal-kombustjoni interna. Il-vetturi għandhom jitqiesu li jissodisfaw ir-rekwiżiti tal-Anness X, jekk il-manifattur tal-vettura jipprovdi d-dokumenti tekniċi lill-awtorità tal-approvazzjoni tat-tip li juru li d-differenza bejn il-veloċità massima u dik minima tal-magna tal-vetturi f’BB’[17], għal kull kundizzjoni tat-test ġewwa l-medda ta’ kontroll ASEP definita fil-punt 3.3. tal-Anness VIII, fir-rigward tal-kundizzjonijiet stipulati fl-Anness II, mhijiex aktar minn 0,15 x S. 2. L-emissjoni tal-ħoss tal-vettura f'kundizzjonijiet tipiċi ta' sewqan fit-triq, li huma differenti minn dawk li fihom sar it-test għall-approvazzjoni tat-tip stipulat fl-Anness II, ma għandhomx jiddevjaw mir-riżultat tat-test b’mod mhux raġonevoli. 3. Il-manifattur tal-vettura ma għandux jibdel, jimmodifika, jew jintroduċi intenzjonalment tagħmir mekkaniku, elettroniku, termali jew tagħmir ieħor jew proċeduri li ma jintużawx fis-sewqan tipiku fit-triq skont il-kundizzjonijiet applikabbli għall-ASEP bl-intenzjoni biss li jissodisfa r-rekwiżiti għall-emissjoni tal-istorbju skont dan ir-Regolament. 4. Il-vettura għandha tissodisfa r-rekwiżiti tal-Anness VIII ma’ dan ir-Regolament. 5. Fl-applikazzjoni għall-approvazzjoni tat-tip, il-manifattur għandu jipprovdi dikjarazzjoni stabbilita b’konformità mal-mudell stipulat fl-Appendiċi 1 tal-Anness VIII, li t-tip ta’ vettura li se tiġi approvata tikkonforma mar-rekwiżiti tal-Artikoli 8(1) u 8(2). Artikolu 9 Sistema Akustika ta’ Twissija tal-Vettura (AVAS) Meta l-manifatturi jagħżlu li jinstallaw l-AVAS fil-vetturi, ir-rekwiżiti tal-Anness X għandhom jiġu sodisfatti. Artikolu 10 Emenda tal-Annessi 1. Il-Kummissjoni għandha tingħata s-setgħa li tadotta atti ddelegati biex temenda l-Annessi I sa XI. 2. Meta il-valuri ta’ limitu relatati mal-metodu tal-ittestjar ikunu stabbiliti fir-Regolament tal-UNECE Nru 51, il-Kummissjoni għandha tissostitwixxi r-rekwiżiti tekniċi stipulati fl-Anness III b’referenza diretta għar-rekwiżiti korrispondenti tar-Regolamenti tal-UNECE Nru 51 u Nru 59. Artikolu 11 Eżerċitar tad-Delegazzjoni 1. Is-setgħat tal-adozzjoni ta' atti ddelegati huma kkonferiti lill-Kummissjoni bla ħsara għall-kundizzjonijiet stabbiliti f’dan l-Artikolu. 2. Is-setgħa tal-adozzjoni tal-atti ddelegati msemmija fl-Artikolu 10(1) għandhom ikunu kkonferiti lill-Kummissjoni għal perjodu ta' żmien indeterminat mid-data tal-adozzjoni ta’ dan ir-Regolament. 3. Id-delega tas-setgħa msemmija fl-Artikolu 10(1) tista’ tiġi rrevokata fi kwalunkwe ħin mill-Parlament Ewropew jew mill-Kunsill. Deċiżjoni ta’ revoka għandha ttemm id-delega tas-setgħa speċifikata f’din id-deċiżjoni. Għandha tidħol fis-seħħ fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. Din ma għandhiex taffettwa l-validità ta’ ebda att iddelegat diġà fis-seħħ. 4. Hekk kif tadotta att iddelegat, il-Kummissjoni għandha tinnotifikah b’mod simultanju lill-Parlament Ewropew u lill-Kunsill. 5. Att iddelegat adottat skont l-Artikolu 10(1) għandu jidħol fis-seħħ biss jekk ma tkun ġiet espressa l-ebda oġġezzjoni la mill-Parlament Ewropew u lanqas mill-Kunsill f'perjodu ta' xahrejn min-notifika tal-att lill-Parlament Ewropew u lill-Kunsill jew jekk, qabel ma jiskadi dak il-perjodu, kemm il-Parlament Ewropew kif ukoll il-Kunsill ikunu għarrfu lill-Kummissjoni li huma ma jkunux se joġġezzjonaw. Dak il-perjodu għandu jiġi estiż b'xahar fuq l-inizjattiva tal-Parlament Ewropew jew tal-Kunsill. Artikolu 12 Oġġezzjonijiet għal atti ddelegati 1. Il-Parlament Ewropew u l-Kunsill jistgħu joġġezzjonaw għall-att iddelegat fi żmien xahrejn mid-data tan-notifika. Fuq l-inizjattiva tal-Parlament Ewropew jew tal-Kunsill dan il-perjodu għandu jiġi estiż b’xahar. 2. Jekk, meta jiskadi dan il-perjodu, la l-Parlament Ewropew u lanqas il-Kunsill ma jkunu oġġezzjonaw għall-att iddelegat, jew jekk, qabel din id-data, il-Parlament Ewropew u l-Kunsill it-tnejn li huma jkunu infurmaw lill-Kummissjoni Ewropea li huma ddeċidew li ma joġġezzjonawx, l-att iddelegat jidħol fis-seħħ fid-data ddikjarata fid-dispożizzjonijiet tiegħu. 3. Jekk il-Parlament Ewropew jew il-Kunsill joġġezzjona għall-att iddelegat adottat, dan ma għandux jidħol fis-seħħ. L-istituzzjoni li toġġezzjona għandha tiddikjara r-raġunijiet għall-oġġezzjoni għall-att iddelegat. Artikolu 13 Proċedura ta’ urġenza 1. L-atti ddelegati adottati skont l-Artikolu 10(1) għandhom jidħlu fis-seħħ mingħajr dewmien u għandhom japplikaw sakemm ma tkun ġiet espressa l-ebda oġġezzjoni skont il-paragrafu 2. In-notifika ta' att iddelegat lill-Parlament Ewropew u lill-Kunsill għandha tiddikjara r-raġunijiet għall-użu tal-proċedura ta' urġenza. 2. Kemm il-Parlament Ewropew kif ukoll il-Kunsill jistgħu joġġezzjonaw għal att iddelegat skont il-proċedura msemmija fl-Artikolu 11(5). F'tali każ, il-Kummissjoni għandha tirrevoka l-att bla dewmien wara n-notifika tad-deċiżjoni ta' oġġezzjoni mill-Parlament Ewropew jew mill-Kunsill. Artikolu 14 Dispożizzjonijiet tranżitorji 1. Dan ir-Regolament ma għandu jinvalida l-ebda approvazzjoni tat-tip tal-UE mogħtija għal vetturi jew għal sistemi, komponenti jew unitajiet tekniċi separati qabel id-data stipulata fl-Artikolu 16. 2. L-awtoritajiet tal-approvazzjoni għandhom ikomplu jagħtu estensjoni tal-approvazzjonijiet lil dawk il-vetturi, sistemi, komponenti jew unitajiet tekniċi separati skont it-termini tad-Direttiva 70/157/KEE. 3. Sa [DATA: Għall-ewwel ħames snin wara d-dħul fis-seħħ ta’ dan ir-Regolament], vetturi b’ingranaġġ tas-serje ibridi, li għandhom magna tal-kombustjoni addizzjonali bl-ebda gganċjar mekkaniku għall-ingranaġġ, għandhom ikunu esklużi mir-rekwiżiti ta’ dan l-Artikolu 8. Artikolu 15 Revoka 1. Id-Direttiva 70/157/KEE hija rrevokata. 2. Ir-referenzi għad-Direttiva rrevokata għandhom jinftiehmu bħala referenzi għal dan ir-Regolament u għandhom jinqraw skont it-tabella ta’ korrelazzjoni stipulata fl-Anness XII. Artikolu 16 Dħul fis-seħħ 1. Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 2. Għandu japplika minn [sentejn wara d-data tal-adozzjoni tiegħu]. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President [...] [...] LISTA TAL-ANNESSI L-Anness I L-approvazzjoni tat-tip tal-UE fir-rigward tal-livell ta’ ħoss ta’ tip ta’ vettura Appendiċi 1: Dokument ta’ informazzjoni Appendiċi 2: Mudell ta’ Ċertifikat għall-Approvazzjoni tat-Tip tal-UE Appendiċi 3: Il-vettura u d-dejta tat-test Anness II Il-metodi u l-istrumenti għall-kejl tal-istorbju li jagħmlu l-vetturi bil-mutur Appendiċi 1: Figuri Anness III Valuri ta' Limitu Anness IV Sistemi tas-Sajlensers li Fihom Materjali Fibrużi li Jassorbu l-Ħsejjes Appendiċi 1: Figura – l-Apparat tat-test Għall-Kondizzjonament permezz tal-Pulsazzjoni Anness V L-Istorbju tal-Arja Kkumpressata Appendiċi 1: Figura - Il-pożizzjonijiet tal-mikrofoni għall-kejl tal-istorbju tal-arja kkumpressata Anness VI Il-kontrolli dwar il-Konformità tal-Produzzjoni għall-Vetturi Anness VII L-ispeċifikazzjonijiet għas-sit tat-test Anness VIII || Metodu tal-kejl għall-valutazzjoni tal-konformità mad-dispożizzjonijiet dwar l-emissjoni tal-ħoss addizzjonali || Appendiċi 1: Dikjarazzjoni tal-konformità mal-Emissjoni tal-Ħoss Addizzjonali Dispożizzjonijiet Anness IX Miżuri li jiżguraw li l-vetturi elettriċi u ibridi jinstemgħu Anness X || Approvazzjoni tat-tip tal-UE fir-rigward tal-livell tal-ħoss ta’ sistemi tal-egżost bħala unitajiet separati (sistemi tal-egżost ta’ sostituzzjoni) || Appendiċi 1: Dokument ta’ informazzjoni || Appendiċi 2: Mudell ta’ Ċertifikat għall-Approvazzjoni tat-Tip tal-UE || Appendiċi 3: Mudell għall-marka tal-approvazzjoni tat-tip tal-UE || Appendiċi 4: L-apparat tat-test || Appendiċi 5: Punti ta’ kejl- Pressjoni fuq wara Anness XI Il-kontrolli dwar il-konformità tal-produzzjoni għal sistema tal-egżost bħala unità teknika separata Anness XII Tabella ta’ korrelazzjoni Anness I Approvazzjoni tat-tip tal-UE fir-rigward tal-livell tal-ħoss ta' tip ta' vettura 1. || APPLIKAZZJONI GĦALL-APPROVAZZJONI TAT-TIP TAL-UE TA’ TIP TA’ VETTURA 1.1. || L-applikazzjoni għall-approvazzjoni tat-tip tal-UE skont l-Artikolu 7(1) u (2) tad-Direttiva 2007/46/KE ta’ tip ta’ vettura fir-rigward tal-livell tal-ħoss tagħha għandha tiġi ppreżentata mill-manifattur tal-vettura. 1.2. || Il-mudell ta’ dokument ta’ informazzjoni jinsab fl-Appendiċi 1. 1.3. || Vettura rappreżentattiva tat-tip li għalih tintalab l-approvazzjoni tat-tip għandha tiġi ppreżentata lis-servizz tekniku responsabbli għat-testijiet mill-manifattur tal-vettura. 1.4 || Fuq talba tas-servizz tekniku, għandhom jiġu ppreżentati wkoll kampjun tas-sistema tal-egżost u magna ta’ mill-anqas l-istess kapaċità ċilindrika u qawwa massima valorizzata bħal dik installata fil-vettura li għaliha tintalab l-approvazzjoni tat-tip. 2. || IL-MARKI 2.1. || Il-komponenti tas-sistema tal-egżost u tad-dħul, minbarra l-biċċiet għall-immuntar u l-pajpijiet, għandu jkollhom: 2.1.1. || il-marka kummerċjali jew l-isem tal-manifattur tas-sistemi u l-komponenti tagħhom; 2.1.2. || id-deskrizzjoni kummerċjali tal-manifattur. 2.2. || Dawn il-marki għandhom ikunu jistgħu jinqraw b’mod ċar u ma jitħassrux, anki meta s-sistema titwaħħal mal-vettura. 3. || L-GĦOTI TAL-APPROVAZZJONI TAT-TIP TAL-UE GĦAL TIP TA’ VETTURA 3.1. || Jekk ir-rekwiżiti rilevanti jkunu sodisfatti, għandha tingħata approvazzjoni tat-tip tal-UE b’konformità mal-Artikolu 9(3) u, jekk applikabbli, l-Artikolu 10(4) tad-Direttiva 2007/46/KE. 3.2. || Il-mudell ta’ ċertifikat għall-approvazzjoni tat-tip tal-UE jinsab fl-Appendiċi 2. 3.3. || Numru tal-approvazzjoni skont l-Anness VII mad-Direttiva 2007/46/KE għandu jkun assenjat lil kull tip ta’ vettura approvata. L-istess Stat Membru ma għandux jassenja l-istess numru lil tip ieħor ta’ vettura. 4. || EMENDI FL-APPROVAZZJONIJIET TAT-TIP || Fil-każ ta’ modifiki tat-tip approvat skont dan ir-Regolament, għandhom japplikaw id-dispożizzjonijiet tal-Artikoli 13, 14, 15, 16 u 17(4) tad-Direttiva 2007/46/KE. 5. || IL-KONFORMITÀ TAL-ARRANĠAMENTI TAL-PRODUZZJONI 5.1. || Għandhom jittieħdu l-miżuri biex jiżguraw il-konformità tal-arranġamenti tal-produzzjoni skont ir-rekwiżiti stipulati fl-Artikolu 12 tad-Direttiva 2007/46/KE. 5.2. || Dispożizzjonijiet speċjali: 5.2.1. || It-testijiet stipulati fl-Anness VI ma’ dan ir-Regolament jikkorrispondu għal dawk imsemmija fil-punt 2.3.5 tal-Anness X mad-Direttiva 2007/46/KE 5.2.2. || Il-frekwenza tal-ispezzjonijiet imsemmija fil-punt 3 tal-Anness X mad-Direttiva 2007/46/KE normalment għandha tkun darba kull sentejn. Appendiċi 1 Dokument ta’ informazzjoni Nru … skont l-Anness I mad-Direttiva 2007/46/KE[18] li jikkonċerna l-approvazzjoni tat-tip tal-UE ta’ vettura fir-rigward tal-livell permissibbli tal-ħoss u s-sistema tal-egżost L-informazzjoni li ġejja, jekk applikabbli, għandha tingħata fi tliet kopji u tinkludi l-werrej. Kwalunkwe illustrazzjoni trid tiġi pprovduta fi skala xierqa u f’biżżejjed dettall fuq daqs A4 jew fuq fowlder ta’ format A4. Ir-ritratti, jekk ikun hemm, għandhom ikunu dettaljati biżżejjed. Jekk is-sistemi, il-komponenti jew l-unitajiet tekniċi separati għandhom xi kontrolli elettriċi, għandha tingħata l-informazzjoni dwar kif jaħdmu. 0. Ġenerali 0.1. L-għamla (l-isem kummerċjali tal-manifattur): 0.2. Tip u deskrizzjoni(ijiet) kummerċjali ġenerali: 0.3. Il-mezz ta’ identifikazzjoni tat-tip, jekk ikun immarkat fuq il-vettura (b): 0.3.1. Il-post fejn tinsab il-marka: 0.4. Kategorija tal-vettura (c): 0.5. L-isem u l-indirizz tal-manifattur: 0.8. Indirizz(i) tal-impjant(i) fejn isir l-immuntar: 1. Il-karatteristiċi ġenerali tal-kostruzzjoni tal-vettura 1.1. Ritratti u/jew illustrazzjonijiet ta’ eżempju rappreżentattiv tal-vettura: 1.3.3. Fusien mgħammra (powered axles) (l-għadd, il-pożizzjoni, l-interkonnessjoni): 1.6. Il-pożizzjoni u l-arranġament tal-magna: 2. Il-massa u d-dimensjonijiet (e) (f’kg u mm) (Irreferi għall-illustrazzjoni fejn applikabli) 2.4. Firxa ta' dimensjonijiet tal-vettura (b’kollox) 2.4.1. Għal xażi mingħajr karrozzerija 2.4.1.1. Tul (j): 2.4.1.2. Wisa’ (k): 2.4.2. Għal xażi bil-karrozzerija 2.4.2.1. Tul (j): 2.4.2.2. Wisa’ (k): 2.6. Il-massa tal-vettura mixgħula? bil-karrozzerija, jew il-massa tax-xażi bil-kabina jekk il-fabbrikant ma jinstallax il-karozzerija (b’tagħmir standard, inkluż il-coolant, iż-żjut, il-fjuwil, l-għodda, l-istepni u s-sewwieq) (o) (massimu u minimu): 3. Il-mutur ta’ propulsjoni (q) 3.1. Il-manifattur: 3.1.1. Il-kodiċi tal-magna tal-manifattur: (Kif immarkat fuq il-magna, jew mezz ieħor ta’ identifikazzjoni) 3.2. Magna li taħdem bil-kombustjoni interna 3.2.1.1. Il-prinċipju ta’ tħaddim: tqabbid bl-ispark plaggs/tqabbid bil-kompressjoni, erba’ strowks/żewġ strowks[19] 3.2.1.2. In-numru u t-tqassim taċ-ċilindri: 3.2.1.2.3. L-ordni tal-qbid: 3.2.1.3. Il-kapaċità tal-magna (s): cm3 3.2.1.8. Il-qawwa netta massima (t): kW at min–1 (valur iddikjarat mill-manifattur) 3.2.4. L-alimentazzjoni tal-fjuwil 3.2.4.1. Bil-karburatur(i): iva/le[20] 3.2.4.1.2. It-tip(i): 3.2.4.1.3. Numru mwaħħal: 3.2.4.2. B’injezzjoni tal-fjuwil (tqabbid bl-ispark plaggs biss): iva/le[21] 3.2.4.2.2. Il-prinċipju ta’ tħaddim: Injezzjoni diretta/pre-chamber/swirl chamber[22] 3.2.4.2.4. Ir-regolatur 3.2.4.2.4.1. It-tip: 3.2.4.2.4.2.1. Il-punt tal-qtugħ taħt tagħbija: min–1 3.2.4.3. B’injezzjoni tal-fjuwil (tqabbid bl-ispark plaggs biss): iva/le[23] 3.2.4.3.1. Il-prinċipju ta’ tħaddim: Il-manifold tad-dħul (punt wieħed/ħafna punti[24])/injezzjoni diretta /oħrajn (speċifika)[25] 3.2.8. Is-sistema tal-bokka (dħul tal-arja) 3.2.8.4.2. Il-filtru tal-arja, illustrazzjonijiet; jew 3.2.8.4.2.1. L-għamla(/iet): 3.2.8.4.2.2. It-tip(i): 3.2.8.4.3. Is-sajlenser tal-bokka (dħul tal-arja), illustrazzjonijiet; jew 3.2.8.4.3.1. L-għamla(/iet): 3.2.8.4.3.2. It-tip(i): 3.2.9. Is-sistema tal-egżost 3.2.9.2. Deskrizzjoni u/jew illustrazzjoni tas-sistema tal-egżost: 3.2.9.4. Is-sajlenser(s) tal-egżost: Għas-sajlenser ta’ quddiem, tan-nofs, ta’ wara: binja, tip, marka, fejn rilevanti għal storbju estern: miżuri ta’ tnaqqis fil-kompartiment tal-magna u fuq il-magna: 3.2.9.5. Fejn tinsab il-bokka tal-egżost: 3.2.9.6. Is-sajlenser tal-egżost li jkun fih materjali fibrużi: 3.2.12.2.1. Il-konvertitur katalittiku: iva/le[26] 3.2.12.2.1.1. In-numru ta’ konvertituri katalittiċi u elementi: 3.3. Il-mutur tal-elettriku 3.3.1. It-tip (koljatura, eċitazzjoni): 3.3.1.1. L-output massimu fis-siegħa: kW 3.3.1.2. Il-vultaġġ tat-tħaddim: V 3.4. Magni oħra jew muturi jew tlaqqigħ tagħhom (dettalji li għandhom x’jaqsmu mal-partijiet ta’ dawn il-magni jew muturi): 4. It-trażmissjoni (v) 4.2. It-tip (mekkanika, idrawlika, elettrika, eċċ.) 4.6. Il-proporzjonijiet tal-ger Il-ger || Il-proporzjonijiet interni tal-gerboks (il-proporzjonijiet tal-magna mat-tidwir tax-xaft tal-output tal-gerboks) || Il-proporzjon(ijiet) finali tas-sewqan (il-proporzjon tax-xaft tal-output tal-gerboks mat-tidwir tar-roti motorizzati) || It-total tal-proporzjonijiet tal-ger Il-massimu għal CVT[27] 1 2 3 … Il-minimu għal CVT[28] Ir-rivers || || || 4.7. Il-veloċità massima tal-vettura (u l-ger li fih tinkiseb) (f’km/h) (w): 6. Is-sospensjoni 6.6. It-tajers u r-roti 6.6.2. Il-limiti ta’ fuq u t’isfel tar-radji tad-dawrien 6.6.2.1. Fus 1: 6.6.2.2. Fus 2: 6.6.2.3. Fus 3: 6.6.2.4. Fus 4: eċċ.. 9. Il-karrozzerija (mhux applikabbli għall-vetturi tal-kategorija M1) 9.1. It-tip ta’ karrozzerija: 9.2. Il-materjali użati u l-metodi tal-binja 12. Mixxellanji 12.5. Dettalji ta' kull tagħmir mhux marbut mal-magna intiż biex inaqqas l-istorbju (jekk mhux koperti minn punti oħra): Informazzjoni addizzjonali fil-każ ta’ vetturi off-road: 1.3. In-numru ta’ fusien u roti: 2.4.1. Għal xażi mingħajr karrozzerija 2.4.1.4.1. Angolu ta’ avviċinament (na): … gradi 2.4.1.5.1. Angolu ta’ tluq (nb): … gradi 2.4.1.6. Għoli mill-art (kif iddefinit fil-punt 4.5 tat-Taqsima A tal-Anness II mad-Direttiva 2007/46/KE) 2.4.1.6.1. Bejn il-fusien: 2.4.1.6.2. Taħt il-fus(ien) ta' quddiem: 2.4.1.6.3. Taħt il-fus(ien) ta' wara: 2.4.1.7. Angolu tar-rampa (nc): … gradi 2.4.2. Għal xażi bil-karrozzerija 2.4.2.4.1. Angolu ta’ avviċinament (na): … gradi 2.4.2.5.1. Angolu ta’ tluq (nb): … gradi 2.4.2.6. Għoli mill-art (kif iddefinit fil-punt 4.5 tat-Taqsima A tal-Anness II mad-Direttiva 2007/46/KE) 2.4.2.6.1. Bejn il-fusien: 2.4.2.6.2. Taħt il-fus(ien) ta' quddiem: 2.4.2.6.3. Taħt il-fus(ien) ta' wara: 2.4.2.7. Angolu tar-rampa (nc): … gradi 2.15. Kapaċità ta’ aċċelerazzjoni minn wieqaf f’telgħa (vettura waħedha): … % 4.9. Lokk differenzjali: iva/le/possibbli[29] Data, Fajl Appendiċi 2 Mudell taċ-ċertifikat tal-approvazzjoni tat-tip tal-UE (Format Massimu: A4 (210 × 297 mm)) Timbru tal-amministrazzjoni Komunikazzjoni li tikkonċerna – l-approvazzjoni tat-tip[30] – l-estensjoni tal-approvazzjoni tat-tip[31] – ir-rifjut tal-approvazzjoni tat-tip[32] – l-irtirar tal-approvazzjoni tat-tip[33] ta’ tip ta’ vettura/komponent/unità teknika separata[34] fir-rigward tad-Direttiva …/…/UE, kif emendata l-aħħar bid-Direttiva …/…/UE. In-numru tal-approvazzjoni tat-tip: Ir-raġuni għall-estensjoni: TAQSIMA I 0.1. L-għamla (l-isem kummerċjali tal-manifattur): 0.2. It-tip u d-deskrizzjoni(ijiet) kummerċjali ġenerali: 0.3. Il-mezz ta’ identifikazzjoni tat-tip jekk immarkat fuq il-vettura/komponent/unità teknika separata[35][36] 0.3.1. Il-post fejn tinsab din il-marka: 0.4. Il-kategorija tal-vettura[37]: 0.5. L-isem u l-indirizz tal-manifattur: 0.7. Fil-kaz ta’ komponenti u unitajiet tekniċi separati, il-post u l-metodu tat-twaħħil tal-marka ta’ approvazzjoni tal-UE: 0.8. L-indirizz(i) tal-impjant(i) fejn isir l-immuntar TAQSIMA II 1. Informazzjoni addizzjonali (fejn applikabbli): Ara l-Appendiċi 3. 2. Is-servizz tekniku responsabbli mit-twettiq tat-testijiet: 3. Data tar-rapport tat-test: 4. Numru tar-rapport tat-test: 5. Rimarki (jekk ikun hemm): Ara l-Appendiċi 3. 6. Post: 7. Data: 8. Firma : 9. L-indiċi għall-pakkett ta’ informazzjoni ppreżentat lill-awtorità tal-approvazzjoni, li jista’ jinkiseb fuq talba, huwa mehmuż. Appendiċi 3 Dejta dwar il-vettura u t-test[38] 1. || L-isem kummerċjali jew il-marka kummerċjali tal-vettura 2. || It-tip ta’ vettura 2.1. || Il-massa massima inkluż is-semi-trejler (fejn ikun applikabbli) 3. || L-isem u l-indirizz tal-manifattur 4. || Fejn rilevanti, l-isem u l-indirizz tar-rappreżentant tal-manifattur 5. || Il-magna: 5.1. || Il-manifattur: 5.2. || It-tip: 5.3. || Il-mudell: 5.4. || Il-potenza massima nominali (KEE): ............. kW at ............. min-1 (rpm). 5.5. || It-tip ta’ magna: eż. tqabbid bl-ispark plaggs, tqabbid bil-kompressjoni , eċċ. 1/ 5.6. || Iċ-ċikli: two stroke jew four-stroke (jekk ikun applikabbli) 5.7. || Iċ-ċilindrata (jekk ikun applikabbli) 6. || It-trażmissjoni: gerboks mhux awtomatika/gerboks awtomatika 2/ 6.1. || In-numru ta’ gerijiet 7. || It-tagħmir: 7.1. || Is-sajlenser tal-egżost: 7.1.1. || Il-manifattur jew ir-rappreżentant awtorizzat (jekk ikun hemm) 7.1.2. || Il-mudell: 7.1.3. || It-tip: .......... skont id-disinn Nru..: ................ 7.2. || Is-sajlenser tad-dħul: 7.2.1. || Il-manifattur jew ir-rappreżentant awtorizzat (jekk ikun hemm) 7.2.2. || Il-mudell: 7.2.3. || It-tip: .......... skont id-disinn Nru..: ................ 7.3. || L-elementi tal-kapsulazzjoni 7.3.1. || L-elementi tal-enkapsulazzjoni tal-ħsejjes kif iddefiniti mill-manifattur tal-vettura 7.3.2. || Il-manifattur jew ir-rappreżentant awtorizzat (jekk ikun hemm) 7.4. || It-tajers 7.4.1. || Id-daqs(ijiet) tat-tajers (skont il-fus): 8. || Il-qisien: 8.1. || It-tul tal-vettura (lveh): ……..… mm 8.2. || Il-punt meta jingħafas l-aċċeleratur: .......... m qabel il-linja AA' 8.2.1. || Il-veloċità tal-magna fil-ger i bi: AA' / PP' 1/ ….. min-1 (rpm) || BB' .…. min-1 (rpm) 8.2.2. || Il-veloċità tal-magna fil-ger (i+1) bi: AA' / PP' 1/ ..… min-1 (rpm) || BB' ..… min-1 (rpm) 8.3. || In-numru ta’ approvazzjoni tat-tip tat-tajer(s): || jekk ma jkunx disponibbli, għandha tingħata l-informazzjoni li ġejja: 8.3.1. || Il-manifattur tat-tajers 8.3.2. || Id-deskrizzjoni(jiet) kummerċjali tat-tip ta’ tajer (skont il-fus), (eż. l-isem kummerċjali, l-indiċi tal-veloċità, l-indiċi tat-tagħbija):....................................... 8.3.3. || Id-daqs tat-tajer (skont il-fus): 8.3.4. || In-numru ta’ approvazzjoni tat-tajer (jekk ikun disponibbli):............................... 8.4. || Il-livell tal-ħoss ta’ vettura li qed tiċċaqlaq: || Ir-riżultat tat-test (Lurban):…………… dB(A) || Ir-riżultat tat-test (Lwot):…………….. dB(A) || Ir-riżultat tat-test (Lcruise):…………… dB(A) || Fattur kP: ………………….. 8.5. || Il-livell tal-ħoss ta’ vettura wieqfa: || Il-pożizzjoni u l-orjentazzjoni tal-mikrofonu (skont il-Figura 2 fl-Appendiċi 1 għall-Anness II) || Ir-riżultat tat-test għal test b’vettura wieqfa:… dB(A) 8.6. || Il-livell tal-istorbju tal-ħoss tal-arja kkompressata: || Ir-riżultat tat-test għal || -il-brejk tas-servizz: …………. dB(A) || -il-brejk tal-ipparkjar: …………. dB(A) || -waqt l-attwazzjoni tar-regolatur tal-pressjoni: …… dB(A) 9. || Il-vettura tressqet għall-approvazzjoni fi: 10. || Is-servizz tekniku responsabbli mit-testijiet tal-approvazzjoni tat-tip: 11. || Id-data tar-rapport tat-test maħruġ minn dak is-servizz: 12. || In-numru tar-rapport tat-test maħruġ minn dak is-servizz: 13. || Il-pożizzjoni tal-marka ta’ approvazzjoni fuq il-vettura 14. || Il-post 15. || Id-data 16. || Firma 17. || Id-dokumenti li ġejjin, li għandhom fuqhom in-numru ta’ approvazzjoni li ntwera aktar ’il fuq, huma annessi ma’ dan id-dokument: ………………………………………………………………………… || …………………………………………………………………………………………. || disinji u/jew ritratti, dijagrammi u pjanijiet tal-magna u tas-sistema għat-tnaqqis tal-istorbju; || lista tal-komponenti, li ġew identifikati b’mod xieraq, li jikkostitwixxu s-sistema għat-tnaqqis tal-istorbju. 18. || Ir-raġuni għal estensjoni tal-approvazzjoni: 19. || Rimarki _____________________________________ 1/ Jekk tintuża magna mhux konvenzjonali, dan għandu jiġi ddikjarat. 2/ Aqta’ barra dak li ma japplikax. Anness II Il-metodi u l-istrumenti biex jitkejjel il-ħoss magħmul mill-vetturi bil-mutur 1. || METODI TA' KEJL 1.1. || Il-ħoss magħmul skont it-tip ta’ vettura mressaq għall-approvazzjoni għandu jitkejjel biż-żewġ metodi li ġew deskritti f'dan l-Anness għall-vettura li qed tiċċaqlaq u għall-vettura meta tkun wieqfa 43. Fil-każ ta' vettura li għandha magna tal-kombustjoni interna li ma taħdimx meta l-vettura tkun wieqfa, il-ħoss li tagħmel jiġi mkejjel biss meta l-vettura tkun qed tiċċaqlaq. Il-vetturi li jkollhom massa massima permissibbli li taqbeż l-2800 kg iridu jkunu soġġetti għal kejl addizzjonali tal-ħoss tal-arja kkompressata bil-vettura wieqfa skont l-ispeċifikazzjonijiet tal-Anness V, jekk it-tagħmir korrispondenti tal-brejkijiet ikun parti mill-vettura. 1.2. || Iż-żewġ valuri mkejla skont it-testijiet stabbiliti fil-punt 1.1. għandhom jitniżżlu fir-rapport tat-test u fuq formola li tikkonforma mal-mudell fl-Appendiċi 3 tal-Anness I. 2. || L-ISTRUMENTI TAL-KEJL 2.1. || Il-kejl akustiku || L-apparat li jintuża biex jitkejjel il-livell tal-ħoss irid ikun miter ta’ preċiżjoni tal-livell tal-istorbju jew sistema ta’ kejl ekwivalenti li tissodisfa r-rekwiżiti tal-istrumenti tal-Klassi 1 (inkluż il-windskrin rakkomandat, jekk jintuża). Dawn ir-rekwiżiti huma deskritti f'"IEC 61672-1:2002: Miters ta' preċiżjoni tal-livell tal-ħoss", it-tieni edizzjoni, tal-Kummissjoni Internazzjonali Elettroteknika (IEC). || Il-qisien għandhom jittieħdu billi tintuża r-reazzjoni “mgħaġġla” tal-istrument tal-kejl akustiku u l-kurva tat-tagħbija (bil-komponenti ta’ medja ta’ fatturi) għal “A” li kienet ukoll deskritta fl-“IEC 61672-1:2002”. Meta tintuża sistema li tinkludi monitoraġġ perjodiku tal-livell iddifferenzjat-A tal-pressjoni tal-ħoss, għandu jittieħed qari f’intervall ta’ ħin mhux itwal minn 30 ms (millisekondi). || L-istrumenti għandhom jinżammu f’kundizzjoni tajba u jiġu kkalibrati skont l-istruzzjonijiet tal-manifattur tal-istrument. 43 Isir test fuq vettura wieqfa biex jipprovdi valur ta' referenza għall-amministrazzjonijiet li jużaw dan il-metodu biex jiċċekkjaw il-vetturi li jkunu qegħdin jintużaw. 2.2. || Il-konformità mar-rekwiżiti || Il-konformità tal-istrumentazzjoni tal-kejl akustiku għandha tkun ivverifikata permezz tal-eżistenza ta’ ċertifikat validu ta’ konformità. Għandu jitqies li dawn iċ-ċertifikati jkunu validi jekk iċ-ċertifikazzjoni ta’ konformità mal-istandards tkun twettqet fit-12-il xahar preċedenti għal strument tal-kalibrazzjoni tal-ħoss u fil-perjodu preċedenti ta’ 24 xahar għas-sistema ta’ strumentazzjoni. L-ittestjar għall-konformità kollu jrid jitwettaq minn laboratorju, li huwa awtorizzat biex iwettaq il-kalibrazzjonijiet li jistgħu jitqabblu mal-istandards xierqa. 2.3. || Il-kalibrazzjoni tas-Sistema ta’ Kejl Akustiku kollha għal Sessjoni ta’ Kejl || Fil-bidu u fi tmiem kull sessjoni ta’ kejl, is-sistema ta’ kejl akustiku kollha għandha tkun ikkontrollata permezz ta’ kalibratur tal-ħoss li jissodisfa r-rekwiżiti għall-kalibraturi tal-ħoss tal-klassi ta’ preċiżjoni 1 skont l-IEC 60942: 2003. Mingħajr ebda aġġustament ieħor, id-differenza bejn il-qari għandha tkun inqas minn jew daqs 0,5 dB. Jekk dan il-valur jinqabeż, ir-riżultati tal-kejl miksuba wara l-kontroll sodisfaċenti preċedenti ma għandux jitqies. 2.4. || L-istrumentazzjoni għall-kejl tal-veloċità || Il-veloċità tal-magna għandha titkejjel bi strumentazzjoni li għandha preċiżjoni ta’ ± 2 fil-mija jew aħjar bil-veloċitajiet tal-magna meħtieġa għall-qisien li qed jittieħdu. Il-veloċità fit-triq tal-vettura għandha titkejjel bi strumentazzjoni li jkollha preċiżjoni ta’ mill-inqas ± 0,5 km/siegħa, meta jintużaw strumenti ta’ kejl kontinwu. Jekk l-ittestjar juża qisien tal-veloċità indipendenti, din l-istrumentazzjoni trid tissodisfa l-limiti ta’ speċifikazzjoni ta’ mill-inqas ± 0,2 km/siegħa. 2.5. || L-istrumentazzjoni meterjoloġika || L-istrumentazzjoni meterjoloġika li tintuża biex jiġu sorveljati l-kundizzjonijiet ambjentali matul it-test għandha tinkludi l-istrumenti li ġejjin, li jissodisfaw għall-inqas il-preċiżjoni tal-kejl kif elenkata hawn taħt: - strument għall-kejl tat-temperatura, ±1°C; - strument għall-kejl tal-veloċità tar-riħ, ±1.0 m/s; - strument għall-kejl tal-pressjoni barometrika, ± 5 hPa; - strument għall-kejl tal-umdità relattiva, ± 5 fil-mija. 3. || IL-KUNDIZZJONIJIET TAL-KEJL 3.1. || Is-sit tat-test 1/ u l-kundizzjonijiet ambjentali || Is-sit tat-test għandu jkun sostanzjalment invell. Il-wiċċ tal-mogħdija tat-test irid ikun niexef. Is-sit tat-test għandu jkun tali li meta sors ta’ ħoss omni-direzzjonali jitqiegħed fuq il-wiċċ tiegħu fil-punt ċentrali (l-intersezzjoni tal-linja tal-mikrofonu PP'[39] u l-linja ċentrali tal-lejn tal-vetturi CC'[40]), id-devjazzjonijiet mid-diverġenza akustika emisferika ma għandhomx jaqbżu ± 1 dB. || Jitqies li din il-kundizzjoni ġiet sodisfatta jekk jiġu sodisfatti r-rekwiżiti li ġejjin: || (a) F'radju ta’ 50 m miċ-ċentru tal-mogħdija l-ispazju jkun ħieles minn oġġetti kbar li jirriflettu bħal xtiebi, ġebel, pontijiet jew bini; || (b) Il-mogħdija tat-test u l-wiċċ tat-sit ikunu niexfa u ħielsa minn materjali assorbenti bħal silġ f’forma ta’ trab, jew reżidwi mhux magħqudin; || (c) Ma jkun hemm ebda ostaklu li jista’ jinfluwenza l-kamp akustiku fil-viċinanzi tal-mikrofonu, u ma jkun hemm ebda persuna bejn il-mikrofonu u s-sors tal-ħoss. L-osservatur tal-miter joqgħod f’pożizzjoni li ma jinfluwenzax il-qari tal-miter. || Il-qisien ma għandhomx jittieħdu f’kundizzjonijiet tat-temp ħżiena. Irid ikun żgurat li r-riżultati ma jkunux affetwati mill-buffuri tar-riħ. || L-istrumentazzjoni meterjoloġika għandha titqiegħed f’pożizzjoni qrib iż-żona tat-test f’għoli ta’ 1.2 m ± 0.02 m. Il-qisien għandhom jittieħdu meta t-temperatura tal-arja ambjentali tkun bejn +5 °C u +40°C. || It-testijiet ma għandhomx jitwettqu jekk il-veloċità tar-riħ, inklużi l-buffuri, fl-għoli tal-mikrofonu jaqbżu l-5 m/s, matul l-intervall tal-kejl tal-ħoss. Waqt l-intervall tal-kejl tal-ħoss għandu jkun irreġistrat valur rappreżentattiv tat-temperatura, tal-veloċità u tad-direzzjoni tar-riħ, tal-umdità relattiva, u tal-pressjoni barometrika. || Meta jittieħed il-qari, kull livell għoli ħafna ta’ storbju li jidher li mhux relatat mal-karatteristiċi tal-livell ġenerali tal-ħsejjes tal-vettura għandu jkun injorat. || Il-ħsejjes fl-isfond għandhom jitkejlu għal 10 sekondi immedjatament qabel u wara serje ta’ testijiet fuq vettura. Il-qisien għandhom jittieħdu bl-istess mikrofoni li ntużaw matul it-test u fil-postijiet fejn tqiegħed il-mikrofonu matul it-test. Il-livell massimu tal-pressjoni tal-ħoss iddifferenzjat-A għandu jiġi rrappurtat. || Il-ħsejjes fl-isfond (inkluż kull ħoss tar-riħ) għandu jkun mill-inqas 10 dB taħt il-livell iddifferenzjat-A tal-pressjoni tal-istorbju prodott mill-vettura li qed tiġi ttestjata. Jekk id-differenza bejn il-ħsejjes ambjentali u l-ħoss imkejjel huwa bejn 10 u 15 dB(A), biex jiġu kkalkulati r-riżultati tat-test trid titnaqqas il-korrezzjoni rilevanti mill-qari fuq il-miter tal-livell tal-ħoss, bħal fit-tabella li ġejja: 1/ || Skont l-Anness VII ma' dan ir-Regolament. Id-differenza bejn il-ħsejjes ambjentali u l-istorbju li għandu jitkejjel dB(A) || 10 || 11 || 12 || 13 || 14 || 15 Il-korrezzjoni dB(A) || 0.5 || 0.4 || 0.3 || 0.2 || 0.1 || 0.0 3.2. || Il-vettura 3.2.1. || Il-vettura ttestjata għandha tingħażel b’mod li l-vetturi kollha tal-istess tip li jitqiegħdu fis-suq jissodisfaw ir-rekwiżiti ta’ dan ir-Regolament. Il-qisien għandhom jittieħdu mingħajr trejler, ħlief fil-każ ta’ vetturi li ma jistgħux jiġu sseparati. Il-qisien għandhom jittieħdu fuq vetturi bil-massa tat-test mt speċifikata skont it-tabella li ġejja: Il-kategorija tal- vettura || Il-massa tat-test tal-vettura (mt) M1 || mt = mro N1 || mt = mro N2, N3 || mt = 50 kg għal kull kW ta’ potenza tal-magna It-tagħbija żejda biex tintlaħaq il-massa tat-test tal-vettura għandha titqiegħed ’il fuq mill-fus(fisien) ta’ wara. It-tagħbija żejda hija limitata għal 75 fil-mija tal-massa massima permessa għall-fus ta’ wara. Il-massa tat-test trid tinkiseb b’tolleranza ta’ ± 5 fil-mija. Jekk iċ-ċentru tal-gravità tat-tagħbija żejda ma jistax jiġi allinjat maċ-ċentru tal-fus ta’ wara, il-massa tat-test tal-vettura ma għandiex taqbeż it-total tat-tagħbija tal-fus ta’ quddiem u tal-fus ta’ wara f’kundizzjoni mhux mgħobbija flimkien mat-tagħbija żejda. Il-massa tat-test għall-vetturi b’aktar minn żewġ fisien għandha tkun l-istess bħal dik għall-vetturi b’żewġ fisien. M2, M3 || mt = mro – massa tal-membru tal-ewkipaġġ (fejn applikabbli) 3.2.2. || L-emissjonijiet tal-ħoss tad-dawrien tat-tajers qegħdin stipulati fir-Regolament (KR) Nru 661/2009 dwar is-sikurezza ġenerali tal-vetturi bil-mutur. It-tajers li għandhom jintużaw għat-test għandhom ikunu rappreżentattivi għall-vettura u għandhom jingħażlu mill-manifattur tal-vettura u jiġu rreġistrati fl-Appendiċi 3 tal-Anness I ma' dan ir-Regolament. Għandhom jikkorrispondu għal wieħed mid-daqsijiet tat-tajers maħsuba għall-vettura bħala tagħmir oriġinali. It-tajer huwa, jew se jkun, fis-suq, disponibbli għax-xiri fl-istess żmien tal-vettura. 2/ It-tyres għandhom jintefħu għall-pressjoni rakkomandata mill-manifattur għall-massa tat-test tal-vettura. It-tajers iridu jkollhom mill-inqas il-fond legali tal-flieli tal-wiċċ ta' barra. 3.2.3. || Qabel ma jibdew jittieħdu l-qisien, il-magna għandha tinġieb għall-kundizzjonijiet operattivi normali tagħha. 3.2.4. || Jekk il-vettura tingaġġja b’aktar minn żewġ roti, għandha tiġi ttestjata bl-ingaġġ li għalih hija maħsuba għall-użu normali fit-triq. 3.2.5. || Jekk il-vettura tkun mgħammra b’fann wieħed jew b'iżjed minn wieħed li jkollhom mekkaniżmu ta’ attwazzjoni awtomatiku, din is-sistema ma għandiex tkun imbagħbsa waqt il-kejl. 3.2.6. || Jekk il-vettura tkun mgħammra b’sistema tal-egżost li fiha materjali fibrużi, is-sistema tal-egżost għandha tiġi kundizzjunata skont l-Anness IV qabel it-test. 2/ || Minħabba li l-kontribut tat-tajers għall-emissjonijiet tal-ħoss huwa sinifikanti, iridu jitqiesu d-dispożizzjonijiet attwali dwar l-emissjonijiet tal-ħoss tat-tajers mat-triq. It-tajers tat-trazzjoni, it-tajers għas-silġ u tajers ta' użi speċjali għandhom jiġu esklużi mit-teħid tal-qisien għall-approvazzjoni tat-tip u tal-konformità, fuq talba tal-manifattur, skont ir-Regolament Nru 117 tal-UNECE (ĠU L 231, 29.8.2008, p. 19). 4. || IL-METODI TAL-ITTESTJAR 4.1. || Il-kejl tal-ħsejjes tal-vetturi li qed jiċċaqilqu 4.1.1. || Il-kundizzjonijiet ġenerali tat-test || Żewġ linji, AA' u BB', paralleli għal-linja PP' u li jinsabu rispettivament 10 m ’il quddiem u 10 m lura mil-linja PP' għandhom ikunu mmarkati fuq il-korsa tat-test. || Għandhom jittieħdu mill-inqas erba’ qisien fuq kull naħa tal-vettura u għal kull ger. Il-qisien preliminari jistgħu jittieħdu għal finijiet ta’ aġġustament, imma ma għandhomx jitqiesu. || Il-mikrofonu għandu jitqiegħed f’distanza ta’ 7,5 m ± 0,05 m mil-linja ta’ referenza CC' tal-mogħdija u 1,2 m ± 0,02 m ’il fuq mill-art. || L-assi ta’ referenza għal kundizzjonijiet ta’ użu normali fit-triq (ara l-IEC 61672-1:2002) għandu jkun orizzontali u dirett b’mod perpendikulari lejn il-mogħdija tal-linja CC' tal-vettura. 4.1.2. || Il-kundizzjonjiet speċifiċi tat-test għall-vetturi 4.1.2.1. || Il-vetturi tal-kategorija M1, M2 ≤ 3500 kg, N1 || Il-mogħdija tal-linja ċentrali tal-vettura għandha ssegwi l-linja CC' mill-aktar qrib possibbli waqt it-test kollu, minn meta l-vettura tavviċina l-linja AA' sakemm il-parti ta’ wara tal-vettura tgħaddi l-linja BB'. Jekk il-vettura tingaġġja b’aktar minn żewġ roti, ittestjaha fl-għażla tal-ingaġġ li għalih hija maħsuba għall-użu normali fit-triq. || Jekk il-vettura hija mgħammra bi trażmissjoni manwali awżiljarja jew b’fus b’ħafna gerijiet, għandha tintuża l-pożizzjoni għas-sewqan normali urban. Fil-każi kollha, għandhom jiġu esklużi l-proporzjonijiet tal-ingranaġġ għal movimenti bil-mod, għall-ipparkjar jew għal meta jintużaw il-brejkijiet. || Il-massa tat-test tal-vettura għandha tkun dik stabbilita fit-Tabella fil-punt 3.2.1 || Il-veloċità tat-test vtest hija ta' 50 km/siegħa ± 1 km/siegħa. Il-veloċità tat-test trid tintlaħaq meta l-punt ta' referenza jkun mal-linja PP'. 4.1.2.1.1. || L-indiċi tal-proporzjon tal-potenza mal-massa (PMR) || Il-PMR jiġi ddefinit kif ġej: || PMR = (Pn / mt) x 1000 fi [kW/1000kg] || L-indiċi tal-proporzjon tal-potenza mal-massa (PMR) jintuża biex tkun ikkalkulata l-aċċelerazzjoni. 4.1.2.1.2. || Il-kalkolu tal-aċċelerazzjoni || Il-kalkoli tal-aċċelerazzjoni huma applikabbli għal M1, N1 u M2 għall-kategoriji ≤ 3500 kg biss. || L-aċċelerazzjonijiet kollha jiġu kkalkulati billi jintużaw veloċitajiet differenti tal-vettura fuq il-mogħdija tat-test 3/.. Il-formuli mogħtija jintużaw għall-kalkolu ta’ test awot i, awot i+1 and awot . Il-veloċità jew mal-linja AA jew mal-linja PP' hija ddefinita bħala l-veloċità tal-vettura meta l-punt ta’ referenza jgħaddi l-linja AA' (vAA') jew il-linja PP' (vPP'). Il-veloċità mal-linja BB' hija ddefinita meta l-parti ta’ wara tal-vettura tgħaddi l-linja BB' (vBB'). Il-metodu li jintuża għad-determinazzjoni tal-aċċelerazzjoni għandu jkun indikat fir-rapport tat-test. || Minħabba d-definizzjoni tal-punt ta’ referenza għall-vettura, it-tul tal-vettura (lveh) jitqies b’mod differenti fil-formula ta’ hawn taħt. Jekk il-punt ta’referenza jkun fin-naħa ta' quddiem tal-vettura, mela l = lveh, in-nofs: l = ½ lveh u wara:: l = 0. 3/ || Ara l-figura 1 fl-Anness VII 4.1.2.1.2.1 || Il-proċedura ta’ kalkolu għall-vetturi bi trażmissjoni manwali, bi trażmissjoni awtomatika, bi trażmissjonijiet adattivi u bi trażmissjonjiet bi proporzjonijiet tal-gerijiet li jvarjaw (CVTs[41]) li ġew ittestjati bi proporzjonijiet ta’ gerijiet illokjati hija kif ġej: || awot test = ((vBB'/3.6)² - (vAA'/3.6)²) / (2*(20+l)) || awot test użat fid-determinazzjoni tal-għażla tal-gerijiet għandu jkun il-medja ta’ erba’ awot test, i, waqt kull darba li jitkejjel qies validu. || Tista’ tintuża l-preaċċelerazzjoni. Il-punt ta’ meta jingħafas l-aċċeleratur qabel il-linja AA' għandu jiġi irrappurtat fid-dejta tal-vettura u tat-test (ara l-Appendiċi 3 tal-Anness I). 4.1.2.1.2.2. || Il-proċedura ta’ kalkolu għall-vetturi bi trażmissjonijiet awtomatiċi, bi trażmissjonijiet adattivi u bi trażmissjonijiet kontinwament varjabbli (CVTs) ittestjati bi proporzjonjiet tal-gerijiet mhux illokjati kif jif jidher hawn taħt: || awot test użat fid-determinazzjoni tal-għażla tal-gerijiet għandu jkun il-medja ta’ erba’ awot test, i, waqt kull darba li jitkejjel qies validu. || Jekk l-istrumenti jew il-qisien li ġew deskritti fil-punt 4.1.2.1.4.2., jistgħu jintużaw biex ikun ikkontrollat it-tħaddim tat-trażmissjonijiet sabiex jiġu sodisfatti r-rekwiżiti tat-test, ikkalkula awot test billi tuża l-ekwazzjoni: || awot test = ((vBB'/3,6)² - (vAA'/3,6)²) / (2*(20+l)) || Tista’ tintuża l-pre-aċċelerazzjoni. || Jekk ma jintużawx l-istrumenti jew il-qisien deskritti fil-punt 4.1.2.1.4.2., ikkalkula awot test billi tuża l-ekwazzjoni: || awot_testPP-BB = ((vBB'/3,6)² - (vPP'/3,6)²) / (2*(10+l)) || Tista’ tintuża l-pre-aċċelerazzjoni. || Il-post fejn jingħafas l-aċċeleratur għandu jkun fejn il-punt ta’ referenza tal-vettura jgħaddi l-linja AA'. 4.1.2.1.2.3 || L-aċċelerazzjoni mmirata || L-aċċelerazzjoni mmirata a urban tiddefinixxi l-aċċelerazzjoni tipika fit-traffiku urban u hija derivata minn investigazzjonijiet statistiċi. Hija funzjoni li tiddependi mill-PMR ta’ vettura. || L-aċċelerazzjoni mmirata a urban hija ddefinita permezz ta’: || a urban = 0,63 * log10 (PMR) – 0,09 4.1.2.1.2.4. || L-aċċelerazzjoni ta’ referenza || L-aċċelerazzjoni ta’ referenza awot ref tiddefinixxi l-aċċelerazzjoni meħtieġa waqt it-test aċċelerat fuq il-mogħdija tat-test. Hija funzjoni li tiddependi fuq il-proporzjon bejn il-potenza u l-massa ta’ vettura. Dik il-funzjoni hija differenti għal kategoriji speċifiċi ta’ vetturi. || L-aċċelerazzjoni ta’ referenza awot ref hija ddefinita permezz ta’: || a wot ref = 1,59 * log10 (PMR) -1,41 għal PMR ≥ 25 || a wot ref = a urban = 0,63 * log10 (PMR) - 0,09 għal PMR < 25 4.1.2.1.3. || Il-fattur parzjali tal-potenza kP || Il-fattur parzjali tal-potenza kP (ara l-punt 4.1.3.1.) jintuża għall-kombinazzjoni mgħobbija tar-riżultati tat-testijiet tat-test ta’ aċċelerazzjoni u tat-test tal-veloċità kostanti għall-kategoriji ta' vetturi M1 u N1. || F’każijiet li mhumiex ta' test b’ger wieħed għandha tintuża wot ref minflok awot test (ara l-punt 3.1.3.1.). 4.1.2.1.4. || L-għażla tal-proporzjonijiet tal-ingranaġġ || L-għażla tal-proporzjonijiet tal-gerijiet għat-test tiddependi mill-potenzjal għall-aċċelerazzjoni speċifiku tagħhom awot meta il-valv tal-aċċelleratur jkun miftuħ kollu, skont l-aċċelerazzjoni ta’ referenza awot ref meħtieġa għat-test tal-aċċelerazzjoni il-valv tal-aċċelleratur miftuħ kollu. || Xi vetturi jistgħu jkollhom programmi ta' software jew modi ta' trażmissjoni differenti (pereżempju sportiva, tax-xitwa, addattiva). F'każi fejn il-vettura jkollha modi differenti li jwasslu għal aċċelerazzjonijiet validi, il-manifattur tal-vettura għandu jipprova għas-sodisfazzjon tas-servizz tekniku, li l-vettura qed tiġi ttesjata bil-mod li jikseb aċċelerazzjoni li tkun l-eqreb ta’ wot ref. 4.1.2.1.4.1. || Il-vetturi bi trażmissjoni manwali, bi trażmissjonijiet awtomatiċi, bi trażmissjonijiet adattivi jew b’CVTs ittesjati bi proporzjonijiet tal-ingranaġġ illokjati || Huma possibbli l-kundizzjonijiet li ġejjin għall-għażla tal-proporzjonijiet tal-ingranaġġ : || (a) Jekk proporzjon tal-ingranagg wieħed speċifiku jagħti aċċelerazzjoni f’faxxa ta’ tolleranzi ta’ ± 5 % tal-aċċelerazzjoni ta’ referenza awot ref, mingħajr ma jinqabżu it-3,0 m/s2, ittestja b’dak il-proporzjon tal-ingranaġġ. || (b) Jekk l-ebda wieħed mill-proporzjonijiet tal-ingranaġġ ma jagħti l-aċċelerazzjoni meħtieġa, mela agħżel proporzjon tal-gerijiet i, b’aċċelerazzjoni akbar u proporzjon tal-gerijiet i+1, b’aċċelerazzjoni iżgħar mill-aċċelerazzjoni ta’ referenza. Jekk il-valur tal-aċċelerazzjoni fil-proporzjon tal-ingranaġġ i ma jaqbiżx it-3,0 m/s2, uża ż-żewġ proporzjonijiet tal-gerijiet għat-test. Il-proporzjon tat-tagħbija b’relazzjoni għall-aċċelerazzjoni ta’ referenza awot ref jiġi kkalkulat permezz ta’: || k = (a wot ref - a wot (i+1)) / (a wot (i) - a wot (i+1)) || (c) jekk il-valur tal-aċċelerazzjoni tal-proporzjon tal-ingranaġġ i jaqbeż it-3,0 m/s2, għandu jintuża l-ewwel proporzjon tal-ingranaġġ li jagħti aċċelerazzjoni inqas minn 3,0 m/s2 ħlief jekk il-proporzjon tal-ingranaġġ i+1 jipprovdi aċċelerazzjoni iżgħar minn aurban. F’dan il-każ, għandhom jintużaw żewġ gerijiet, i u i+1, inkluż il-ger i b’aċċelerazzjoni li taqbeż it-3,0 m/s2. F’każi oħra, ma għandu jintuża l-ebda ger ieħor. Għall-kalkolu tal-fattur parzjali tal-potenza kP għandha tintuża l-aċċelerazzjoni milħuqa waqt it-test awot test minflok awot ref. || (d) Jekk il-vettura għandha trażmissjoni fejn hemm għażla waħda għall-proporzjon tal-ingranaġġ, it-test ta’ aċċelerazzjoni jitwettaq f’din l-għażla tal-gerijiet tal-vettura. Għall-kalkolu tal-fattur parzjali tal-potenza kP imbagħad tintuża l-aċċelerazzjoni milħuqa minflok awot ref. || (e) Jekk il-veloċità nominali tal-magna tinqabeż fi proporzjon tal-ingranaġġ qabel ma l-vettura tgħaddi l-linja BB', għandu jintuża l-ogħla ger li jmiss. 4.1.2.1.4.2. || Il-vetturi bi trażmissjoni awtomatika, bi tranżmissjonjiet adattivi u b’CVTs ittestjati bi proporzjonijiet tal-ingranaġġ mhux illokjati: || Għandha tintuża l-pożizzjoni tas-selettur tal-gerijiet għal operazzjoni għalkollox awtomatika. || Il-valur ta’ aċċelerazzjoni awot test għandu jiġi kkalkulat kif ġie ddefinit fil-punt 4.1.2.1.2.2. || It-test imbagħad jista’ jinkludi bidla fil-gerijiet għal firxa aktar baxxa u aċċelerazzjoni akbar. Bidla fil-gerijiet għal firxa ogħla u aċċelerazzjoni iżgħar mhumiex permessi. Għandha tkun evitata bidla fil-gerijiet għal proporzjon tal-ingranaġġ li ma jintużax fi traffiku urban. || Għalhekk, huwa permess li jiġu stabbiliti u jintużaw strumenti elettroniċi jew mekkaniċi, inklużi pożizzjonijiet alternati tas-selettur tal-gerijiet, biex tkun ipprevenuta waqgħa fil-gerijiet għal proporzjon tal-ingranaġġ li tipikament ma jintużax fil-kondizzjoni speċifikata tat-test fi traffiku urban. || L-awot test tal-aċċelerazzjoni milħuqa għandu jkun ikbar jew daqs aurban. || Jekk ikun possibbli, il-manifattur għandu jieħu l-miżuri biex jevita valur ta’ aċċelerazzjoni awot test li jkun akbar minn 2,0 m/s2. || Għall-kalkolu tal-fattur parzjali tal-potenza kp imbagħad tintuża l-aċċelerazzjoni milħuqa a wot test (ara l-punt 4.1.2.1.3.) minflok awot ref. 4.1.2.1.5. || It-test tal-aċċelerazzjoni || Il-manifattur għandu jiddefinixxi l-pożizzjoni tal-punt ta’ referenza quddiem il-linja AA' ta’ meta jingħafas għalkollox l-aċċeleratur. L-aċċeleratur għandu jingħafas għalkollox (malajr skont kemm ikun prattiku) meta l-punt ta’ referenza tal-vettura jilħaq il-punt iddefinit. L-aċċeleratur għandu jinżamm magħfus sakemm il-parti ta’ wara tal-vettura tilħaq il-linja BB'. L-aċċeleratur mbagħad għandu jiġi rilaxxat malajr kemm jista’ jkun. Il-punt fejn l-aċċeleratur jkun magħfus l-iżjed 'l isfel għandu jiġi rrappurtat fid-dejta tal-vettura u tat-test skont l-Appendiċi 3 tal-Anness II. Is-servizz tekniku għandu jkollu l-possibbiltà li jagħmel it-testijiet minn qabel. || Fil-każ ta’ vetturi artikulati li jikkonsistu f’żewġ unitajiet li ma jistgħux jiġu sseparati li jitqiesu bħala vettura waħda, is-semi-trejler ma għandux jitqies fid-determinazzjoni ta’ meta tinqasam il-linja BB'. 4.1.2.1.6. || It-test tal-veloċità kostanti || It-test tal-veloċità kostanti għandu jitwettaq bl-istess ger(ijiet) li ġie(ġew) speċifikat(i) għat-test tal-aċċelerazzjoni u b’veloċità kostanti ta’ 50 km/siegħa b’tolleranza ta’ ± 1 km/siegħa bejn il-linji AA' u BB'. Waqt it-test tal-veloċità kostanti, il-kontroll tal-aċċelerazzjoni għandu jitqiegħed f’pożizzjoni biex tinżamm veloċità kostanti bejn il-linji AA' u BB' kif ġie speċifikat. Jekk għat-test ta’ aċċelerazzjoni jiġi llokjat il-ger, l-istess ger għandu jiġi llokjat għat-test tal-veloċità kostanti. || It-test tal-veloċità kostanti mhux meħtieġ għall-vetturi b’PMR < 25. 4.1.2.2. || Il-vetturi tal-kategoriji M2 > 3500 kg, M3, N2, N3 || Il-mogħdija tal-linja ċentrali tal-vettura għandha ssegwi l-linja CC' mill-aktar qrib possibbli matul it-test kollu, minn meta l-vettura tavviċina l-linja AA' sakemm il-parti ta’ wara tal-vettura tgħaddi l-linja BB'. It-test għandu jitwettaq mingħajr trejler jew semi-trejler. Jekk trejler ma jistax jiġi sseparat faċilment mill-vettura tal-irmonk, it-trejler ma għandux jitqies meta ssir il-valutazzjoni ta' meta tinqasam il-linja BB'. Jekk il-vettura tinkorpora tagħmir bħal apparat li jħallat il-konkrit, kompressur, eċċ., dan it-tagħmir ma għandux ikun qed jaħdem waqt it-test. Il-massa tat-test tal-vettura għandha tkun skont it-tabella li tidher fil-punt 3.2.1. || Il-kundizzjonijiet mira tal-kategorija M2 > 3500 kg, N2 || Meta l-punt ta’ referenza jgħaddi l-linja BB', il-veloċità tal-magna nBB' għandha tkun bejn 70 fil-mija u 74 fil-mija tal-veloċità S, fejn il-magna tiżviluppa l-potenza massima nominali tagħha, u l-veloċità tal-vettura għandha tkun ta’ 35 km/siegħa ± 5 km/siegħa. Bejn il-linji AA' u BB' għandha tkun żgurata kundizzjoni ta' aċċelerazzjoni stabbli. || Il-kundizzjonijiet mira tal-kategoriji M3, N3: || Meta l-punt ta’ referenza jgħaddi l-linja BB', il-veloċità tal-magna nBB' għandha tkun bejn 85 fil-mija u 89 fil-mija tal-veloċità S, fejn il-magna tiżviluppa l-potenza massima nominali tagħha, u l-veloċità tal-vettura għandha tkun ta’ 35 km/siegħa ± 5 km/siegħa. Bejn il-linji AA' u BB' għandha tkun żgurata kundizzjoni ta' aċċelerazzjoni stabbli. 4.1.2.2.1. || L-għażla tal-proporzjonijiet tal-ingranaġġ 4.1.2.2.1.1. || Il-vetturi bi trażmissjonijiet manwali || Għandha tkun żgurata kundizzjoni ta’ aċċelerazzjoni stabbli. L-għażla tal-gerijiet tiġi ddeterminata mill-kundizzjonijiet mira. Jekk id-differenza fil-veloċità taqbeż it-tolleranza speċifika, għandhom jiġu ttestjati żewġ gerijiet, wieħed ’il fuq u l-ieħor taħt il-veloċità mira. || Jekk ikun hemm iżjed minn ger wieħed li jilħaq il-kundizzjonijiet mira, agħżel l-iżjed ger qrib il-35 km/siegħa. Jekk l-ebda ger ma jasal għall-kundizzjoni mira għall-vtest, għandhom jiġu ttestjati żewġ gerijiet, wieħed 'il fuq mill-vtest u wieħed 'l isfel minnu. Il-veloċità mira tal-magna għandha tintlaħaq fi kwalunkwe kundizzjoni. || Għandha tkun żgurata kundizzjoni ta’ aċċelerazzjoni stabbli. Jekk ma tistax tkun żgurata aċċelerazzjoni stabbli, dan il-ger ma għandux jitqies. 4.1.2.2.1.2. || Il-vetturi bi trażmissjonijiet awtomatiċi, bi trażmissjonijiet adattivi u bi trażmissjonijiet bi proporzjon varjabbli tal-ingranaġġ (CVTs) || Għandha tintuża l-pożizzjoni tas-selettur tal-gerijiet għal operazzjoni għalkollox awtomatika. It-test imbagħad jista’ jinkludi bidla fil-gerijiet għal firxa aktar baxxa u aċċelerazzjoni akbar. Bidla fil-gerijiet għal medda ogħla u aċċelerazzjoni iżgħar mhumiex permessi. Għandha tkun evitata bidla fil-gerijiet għal proporzjon tal-ingranaġġ li ma jintużax fit-traffiku urban, fil-kundizzjoni speċifikata tat-test. Għalhekk, huwa permess li jiġu stabbiliti u jintużaw strumenti elettroniċi jew mekkaniċi li jimpedixxu waqgħa fil-gerijiet għal proporzjon tal-ingranaġġ li tipikament ma jintużax fil-kundizzjoni speċifika tat-test fit-traffiku urban. || Jekk il-vettura tinkludi disinn tat-trażmissjoni, li jipprovdi biss għażla waħda ta’ ger (ingaġġ), li tillimita l-veloċità tal-magna waqt it-test, il-vettura għandha tkun ittesjata billi tintuża biss veloċità mira tal-vettura. Jekk il-vettura tuża kombinazzjoni ta’ magna u ta’ trażmissjoni li ma tissodisfax ir-rekwiżit tal-punt 4.1.2.2.1.1., il-vettura għandha tkun ittestjata billi tintuża l-veloċità mira biss tal-vettura. Il-veloċità mira tal-vettura (vBB') għat-test hija = 35 km/siegħa ± 5km/siegħa. Bidla fil-gerijiet għal medda ogħla u aċċelerazzjoni iżgħar jiġu permessi wara li l-punt ta’ referenza jgħaddi l-linja PP'. Għandhom jitwettqu żewġ testijiet, wieħed bil-veloċità aħħarija tal-vtest = vBB' + 5 km/siegħa, u ieħor bil-veloċità aħħarija ta' vtest = vBB' - 5 km/siegħa. Il-livell ta' ħoss irrappurtat huwa dak ir-riżultat li hu marbut mat-test bl-ogħla veloċità miksuba waqt it-test mil-linja AA' għal-linja BB'. 4.1.2.2.2. || It-test tal-aċċelerazzjoni || Meta l-punt ta’ referenza tal-vettura jilħaq il-linja AA', il-kontroll tal-aċċeleratur għandu jingħafas għalkollox (mingħajr ma titħaddem il-waqgħa awtomatika tal-gerijiet għal firxa aktar baxxa minn dik normalment użata f’sewqan urban) u jinżamm magħfus għalkollox sakemm il-parti ta’ wara tal-vettura tgħaddi l-linja BB', imma l-punt ta’ referenza għandu jkun mill-inqas 5 m wara l-linja BB'. Imbagħad għandu jiġi rilaxxat il-kontroll tal-aċċeleratur. || Fil-każ ta’ vetturi artikulati li jikkonsistu f’żewġ unitajiet li ma jistgħux jiġu sseparati li jitqiesu bħala vettura waħda, is-semitrejler ma għandux jitqies fid-determinazzjoni ta’ meta tinqasam il-linja BB'. 4.1.3. || L-interpretazzjoni tar-riżultati || Għandu jkun innotat il-livell massimu u ddifferenzjat-A tal-pressjoni tal-ħoss li ġiet indikata waqt kull passaġġ tal-vettura bejn iż-żewġ linji AA' u BB'. Jekk jiġi osservat livell għoli ferm tal-istorbju, li jidher biċ-ċar li ma jaqbilx mal-livell ġenerali tal-pressjoni tal-ħoss, il-qies ma għandux jitqies. Għandhom jittieħdu mill-inqas erba’qisien għal kull kundizzjoni tat-test fuq kull naħa tal-vettura u għal kull proporzjon tal-ingranaġġ. In-naħa xellugija u dik leminija jistgħu jitkejlu fl-istess ħin jew wara xulxin. Għall-kalkolu tar-riżultat finali għal naħa partikolari tal-vettura, għandhom jintużaw l-ewwel erba’ qisien konsekuttivi validi, (ara l-punt 3.1.), fit- 2 dB(A), fejn jitħalla spazju għat-taħsir tar-riżultati li ma jkunux validi. Il-medja tar-riżultati ta’ kull naħa għandha tiġi kkalkualata b’mod separat. Ir-riżultat intermedju huwa l-ogħla valur minn fost iż-żewġ medji li tqarrbu matematikament għall-ewwel post deċimali. || Il-qisien tal-veloċità mal-linji AA', BB', u PP' għandhom jiġu nnotati u jintużaw fil-kalkoli sal-ewwel numru sinifikanti wara l-punt deċimali. || L-aċċelerazzjoni kkalkulata awot test għandha tiġi nnotata sat-tieni numru wara l-punt deċimali. 4.1.3.1. || Il-vetturi tal-kategoriji M1, N1 u M2 ≤ 3 500 kg || Il-valuri kkalkulati għat-test tal-aċċelerazzjoni u għat-test tal-veloċità kostanti jingħataw permezz ta’: Lwot rep = Lwot (i+1) + k * (Lwot(i)- Lwot (i+1)) Lcrs rep = Lcrs(i+1) + k * (Lcrs (i) – Lcrs (i+1)) Fejn k = (awot ref - awot (i+1))/(awot (i) - awot (i+1)) || Fil-każ ta’ test bi proporzjon wieħed tal-ingranaġġ, il-valuri huma r-riżultat tat-test ta’ kull test. Ir-riżultat finali jiġi kkalkulat billi jiġu kkombinati Lwot rep u Lcrs rep. L-ekwazzjoni hija: Lurban = Lwot rep – kP * (Lwot rep– Lcrs rep) || Il-fattur tat-tagħbija kP jagħti l-fattur parzali tal-potenza għas-sewqan urban. F’każijiet għajr it-test b’ger wieħed, il-kP jiġi kkalkulat permezz ta’: || kP = 1 – (aurban / awot ref) Jekk għat-test jiġi speċifikat ger wieħed biss, kP jingħata permezz ta’: kP = 1 – (aurban / awot test) F’każijiet fejn awot test huwa inqas minn aurban: kP = 0 4.1.3.2. || Il-vetturi tal-kategoriji M2 > 3500 kg, M3, N2, N3 || Meta ger wieħed jiġi ttestjat, ir-riżultat finali huwa daqs ir-riżultat intermedju. Meta jiġu ttestjati żewġ gerijiet, għandu jiġi kkalkulat il-valur intermedju aritmetiku tar-riżultati intermedji. 4.2. || Il-kejl tal-ħoss emess mill-vetturi wieqfa 4.2.1. || Il-livell tal-ħoss fil-viċinanzi tal-vetturi || Ir-riżultati tal-kejl għandhom jitniżżlu fir-rapport tat-test li jissemma fl-Appendiċi 3 tal-Anness I. 4.2.2. || Il-kejl akustiku || Għall-qisien għandu jintuża miter ta’ preċiżjoni tal-livell tal-ħoss, jew sistema ta’ kejl ekwivalenti, kif ġie ddefinit fil-punt 2.1.. 4.2.3. || Is-sit tat-test – kundizzjonijiet lokali kif deskritt fil-figura 1 tal-Appendiċi 2 tal-Anness II 4.2.3.1. || Ma għandu jkun hemm l-ebda ostaklu li jista’ jinfluwenza l-kamp akustiku qrib il-mikrofonu u l-ebda persuna ma għandha toqgħod bejn il-mikrofonu u s-sors tal-ħoss. L-osservatur tal-miter għandu joqgħod f’pożizzjoni fejn ma jinfluwenzax il-qari tal-miter. 4.2.4. || Il-ħsejjes li jfixklu u l-interferenza mir-riħ || Il-qari fuq l-istrumenti tal-kejl prodotti mill-ħsejjes ambjentali u mir-riħ għandhom ikunu għall-inqas 10 dB(A) taħt il-livell tal-ħoss biex jitkejlu. Jistgħu jiġu mmuntati paraventi xierqa kontra r-riħ mal-mikrofonu, iżda l-effett tagħhom fuq is-sensittività tal-mikrofonu jrid jitqies (ara l-punt 2.1.). 4.2.5. || Il-metodu ta’ kejl 4.2.5.1. || In-natura u n-numru ta’ qisien || Waqt il-perjodu operattiv li jissemma fil-punt 4.2.5.3.2.1, għandu jitkejjel il-livell massimu tal-ħoss espress f’decibels iddifferenzjat-A (dB(A)). || Għandhom jittieħdu mill-inqas tliet qisien f’kull punt tal-kejl. 4.2.5.2. || It-tqegħid f’pożizzjoni u l-preparazzjoni tal-vettura || Il-vettura għandha titqiegħed fil-parti ċentrali taż-żona tat-test bis-selettur tal-gerijiet fil-pożizzjoni newtrali u bil-klaċċ ingaġġjat. Jekk id-disinn tal-vettura ma jippermettix dan, il-vettura għandha tiġi ttestjata skont il-preskrizzjonijiet tal-manifattur għall-ittestjar fuq magna wieqfa. Qabel kull sensiela ta’ qisien, il-magna trid tinġieb fil-kundizzjoni operattiva normali tagħha, kif ġie speċifikat mill-manifattur. || Jekk il-vettura hija mgħammra b’fann(ijiet) li jkollhom mekkaniżmu ta’ attwazzjoni awtomatiku, din is-sistema ma għandiex tkun imbagħbsa matul il-kejl tal-livell tal-ħoss. || Il-kisi jew l-għata tal-kompartiment tal-magna, jekk imwaħħal b’dan il-mod, għandu jingħalaq. 4.2.5.3. || Il-kejl tal-ħoss qrib l-egżost kif imsemmi fil-Figura 1 tal-Appendiċi 2 tal-Anness II. 4.2.5.3.1. || Il-pożizzjonijiet tal-mikrofonu 4.2.5.3.1.1. || Il-mikrofonu għandu jitqiegħed f’distanza ta’ 0,5 m ± 0,01 m mill-punt ta’ referenza tal-pajp tal-egżost li ġie ddefinit fil-Figura 1, f’angolu ta’ 45°(± 5°) għall-assi tal-fluss tat-tarf tal-pajp. Il-mikrofronu għandu jkun fl-għoli tal-punt ta’ referenza, imma mhux inqas minn 0,2 m minn wiċċ l-art. L-assi ta’ referenza tal-mikrofonu għandu jkun fi pjan parallel għal wiċċ l-art u għandu jkun dirett lejn il-punt ta’ referenza fuq l-iżbokk tal-egżost. Jekk huma possibbli żewġ pożizzjonijiet tal-mikrofonu, għandu jintuża l-post l-aktar ’il bogħod lateralment mil-linja ċentrali lonġitudinali tal-vettura. Jekk l-assi tal-fluss tal-pajp ta’ żbokk tal-egżost tkun f’angolu ta’ 90° għal-linja ċentrali lonġitudinali tal-vettura, il-mikrofonu għandu jitqiegħed f’dak il-punt, li huwa l-aktar ’il bogħod mill-magna. 4.2.5.3.1.2. || Għall-vetturi li jkollhom egżost mogħni bi żbokki li jkollhom bejniethom spazju ta’ 0,3 m, għandhom jittieħdu qisien għal kull żbokk. Għandu jiġi rreġistrat l-ogħla livell. 4.2.5.3.1.3. || Fil-każ ta’ egżost mogħni b’żewġ żbokki jew aktar bi spazju bejniethom ta’ inqas minn 0,3 m u li jkunu konnessi mal-istess sajlenser, jittieħed qies wieħed biss; il-pożizzjoni tal-mikrofonu tkun relatata mal-iżbokk li jkun l-eqreb ta’ tarf estrem wieħed tal-vettura jew, meta żbokk ta’ din ix-xorta ma jkunx jeżisti, mal-iżbokk li jkun l-ogħla ’l fuq mill-art. 4.2.5.3.1.4. || Għall-vetturi b’egżost vertikali (eż. il-vetturi kummerċjali), il-mikrofonu għandu jitqiegħed fl-għoli tal-iżbokk tal-egżost. L-assi tiegħu għandu jkun vertikali u orjentat ’il fuq. Għandu jitqiegħed f’distanza ta’ 0,5 m ± 0,01 m mill-punt ta’ referenza tal-pajp tal-egżost, imma qatt inqas minn 0,2 m min-naħa tal-vettura li tkun l-eqreb tal-egżost. 4.2.5.3.1.5. || Għall-iżbokki tal-egżost li jinsabu taħt il-bodi tal-vettura, il-mikrofonu għandu jitqiegħed minimu ta’ 0,2 m mill-eqreb parti tal-vettura, f’punt li huwa l-eqreb ta’ 0,5 m mill-punt ta’ referenza tal-pajp tal-egżost, imma qatt inqas minn hekk, u f’għoli ta’ 0,2 m ’il fuq mill-art, u mhux f’linja mal-fluss tal-egżost. F’uħud mill-każi, ir-rekwiżit tal-angolarità fil-punt 4.2.5.3.1.1. jista’ ma jkunx sodisfatt. 4.2.5.3.2. || Il-kundizzjonijiet ta' tħaddim tal-magna 4.2.5.3.2.1. || Il-veloċità mira tal-magna || Il-veloċità mira tal-magna tiġi ddefinita bħala: || - 75 fil-mija tal-veloċità tal-magna S għall-vetturi b’veloċità nominali tal-magna ta’ ≤ 5000 min-1 - 3750 min-1 għall-vetturi b’veloċità nominali tal-magna akbar minn 5000 min-1 u iċken minn 7500 min-1 - 50 fil-mija tal-veloċità tal-magna S għall-vetturi b’veloċità nominali tal-magna ta’ ≥ 7500 min-1. || Jekk il-vettura ma tistax tilħaq din il-veloċità tal-magna, il-veloċità mira tal-magna għandha tkun ħamsa fil-mija taħt il-veloċità massima possibbli tal-magna għal dak it-test meta l-vettura tkun wieqfa. 4.2.5.3.2.2. || Il-proċedura tat-test || Il-veloċità tal-magna għandha tiżdied b’mod gradwali minn tħaddim tal-magna mhux ingranata (idle) għall-veloċità mira tal-magna, mingħajr ma tinqabeż faxxa ta’ tolleranza ta’ ± 3 fil-mija tal-veloċità mira tal-magna, u għandha tinżamm kostanti. Imbagħad il-kontroll tal-valv tal-aċċelleratur għandu jiġi rilaxxat malajr u l-veloċità tal-magna għandha titreġġa’ għal tħaddim tal-magna mhux ingranata. Il-livell tal-ħoss għandu jitkejjel waqt perjodu ta’ tħaddim li jikkonsisti f’li tinżamm veloċità kostanti tal-magna għal sekonda waħda u matul il-perjodu kollu ta’ deċelerazzjoni, il-qari massimu tal-miter tal-livell tal-ħoss, imqarreb matematikament għall-ewwel post deċimali, jitqies bħala l-valur tat-test. 4.2.5.3.2.3. || Il-validazzjoni tat-test || Il-kejl għandu jitqies bħala validu jekk il-veloċità tat-test tal-magna ma tiddevjax mill-veloċità mira tal-magna b’aktar minn ± 3 fil-mija għal mill-inqas sekonda waħda. 4.2.6. || Ir-riżultati || Għandhom jittieħdu mill-inqas tliet qisien għal kull pożizjoni tat-test. Għandu jiġi rreġistrat il-livell massimu u ddifferenzjat-A tal-pressjoni tal-ħoss indikat waqt kull wieħed mit-tliet qisien. L-ewwel tliet riżultati konsekuttivi validi tal-kejl, fi ħdan 2 dB(A), fejn jitħalla spazju għat-taħsir tar-riżultati li ma jkunux validi (filwaqt li jiġu meqjusa l-ispeċifikazzjonijiet tas-sit tat-test kif imsemmi fil-punt 3.1.), għandhom jintużaw għad-determinazzjoni tar-riżultat finali għall-pożizzjoni partikolari tal-kejl. Il-livell massimu tal-ħoss, għall-pożizzjonijiet tal-kejl kollha, u tat-tliet riżultati tal-kejl, jikkostitwixxi r-riżultat finali. Appendiċi 1 Figura 1: Il-pożizzjonijiet tal-kejl għall-vetturi mixjin || T = id-dehra minn fuq S = id-dehra mill-ġenb A = pajp iggradat B = pajp milwi 'l isfel C = pajp dritt D = pajp wieqaf 1 = punt ta' referenza 2 = il-wiċċ tat-triq Figura 2: Punt ta' Referenza || Figura 3a || Figura 3b || Figura 3c || Figura 3d Il-Figuri 3 a – d: Eżempji tal-pożizzjoni tal-mikrofonu, skont il-pożizzjoni tal-pajp tal-egżost Anness III Valuri ta' limitu Il-livell tal-ħoss imkejjel skont id-dispożizzjonijiet tal-Anness II ma għandux jaqbeż il-limiti li ġejjin: Il-kategorija tal-vettura || Deskrizzjoni tal-kategorija tal-vettura || Il-valuri ta’ limitu espressi f’dB(A) [decibels(A)] || || Valuri ta' limitu għall-Approvazzjoni tat-tip ta' tipi ġodda ta' vetturi || Valuri ta' limitu għall-Approvazzjoni tat-tip ta' tipi ġodda ta' vetturi || Valuri ta’ limitu għal reġistrazzjoni, bejgħ u dħul fis-servizz ta’ vetturi ġodda || || L-ewwel fażi valida minn [sentejn wara l-pubblikazzjoni] || It-tieni fażi valida minn [ħames snin wara l-pubblikazzjoni] || It-tielet fażi valida minn [seba' snin wara l-pubblikazzjoni] || || Ġenerali || Off-road * || Ġenerali || Off-road * || Ġenerali || Off-road * M || Vetturi użati għall-ġarr tal-passiġġieri || || || || || || M1 || nru ta' sits < 9 || 70 || 71** || 68 || 69** || 68 || 69** M1 || nru ta' sits < 9; Il-proporzjon tal-potenza mqabbla mal-massa > 150 kW/ton || 71 || 71 || 69 || 69 || 69 || 69 M2 || nru ta' sits < 9; Massa < 2 tunnellati || 72 || 72 || 70 || 70 || 70 || 70 M2 || nru ta' sits < 9; 2 tunnellati < massa < 3.5 tunnellati || 73 || 74 || 71 || 72 || 71 || 72 M2 || nru ta' sits < 9; 3.5 tunnellati < massa < 3.5 tunnellati Potenza nominalital-magna < 150 kW || 74 || 75 || 72 || 73 || 72 || 73 M2 || nru ta' sits < 9; 3.5 tunnellati < massa < 3.5 tunnellati Potenza nominali tal-magna > 150 kW || 76 || 78 || 74 || 76 || 74 || 76 M3 || nru ta' sits < 9; massa > 5 tunnellati Potenza nominali tal-magna < 150 kW || 75 || 76 || 73 || 74 || 73 || 74 M3 || nru ta' sits < 9; massa > 5 tunnellati Potenza nominali tal-magna > 150 kW || 77 || 79 || 75 || 77 || 75 || 77 N || Vetturi użati għall-ġarr tal-merkanzija || || || || || || N1 || massa < 2 tunnellati || 71 || 71 || 69 || 69 || 69 || 69 N1 || 2 tunnellati < massa < 3.5 tunnellati || 72 || 73 || 70 || 71 || 70 || 71 N2 || 3.5 tunnellati < massa < 12-il tunnellata; Potenza nominali tal-magna < 75 kW || 74 || 75 || 72 || 73 || 72 || 73 N2 || 3.5 tunnellati < massa < 12-il tunnellata; 75 < potenza nominali tal-magna < 150 kW || 75 || 76 || 73 || 74 || 73 || 74 N2 || 3,5 tunnellati < massa < 12-il tunnellata; Potenza nominali tal-magna > 150 kW || 77 || 79 || 75 || 77 || 75 || 77 N3 || massa > 12-il tunnellata 75 < potenza nominali tal-magna < 150 kW || 77 || 78 || 75 || 76 || 75 || 76 N3 || massa > 12-il tunnellata; Potenza nominali tal-magna > 150 kW || 80 || 82 || 78 || 80 || 78 || 80 * || Il-valuri ta' limitu miżjuda għandhom ikunu validi biss jekk il-vettura tikkonforma mad-definizzjoni rilevanti għall-vetturi off-road stabbilita fil-punt 4 tat-Taqsima A tal-Anness II għad-Direttiva tal-UE 2007/46/KE. ** || Għall-vetturi M1 il-valuri ta' limitu miżjuda għall-vetturi off-road ikunu validi biss jekk il-massa massima awtorizzata tkun ta' > 2 tunnellati _________ Anness IV Sistemi tas-Sajlenser li Fihom il-Materjali Fibrużi li Jtaffu l-Ħsejjes 1. || Ġenerali Il-materjali fibrużi li jtaffu l-ħsejjes jistgħu jintużaw fis-sistemi tas-sajlenser jew fil-komponenti tagħhom fejn jintlaħqu kwalunkwe waħda minn dawn il-kundizzjonijiet; (a) il-gass tal-egżost ma jkunx f'kuntatt mal-materjali fibrużi; (b) is-sistemi tas-sajlenser jew il-komponenti tagħhom ikunu tal-istess familja ta' tifsil tas-sistemi jew tal-komponenti tas-sistemi li għalihom ġie ppruvat, waqt il-proċess tal-approvazzjoni tat-tip skont ir-rekwiżiti ta' dan ir-Regolament għal tip ieħor ta' vettura, li mhumiex suġġetti għad-deterjorament. Meta l-ebda waħda minn dawn il-kundizzjonijiet ma tintlaħaq, is-sistema sħiħa tas-sajlenser jew il-komponenti tagħha jkollhom iġarrbu kundizzjonament konvenzjonali permezz ta' waħda fost tliet installazzjonijiet u proċeduri deskritti hawn taħt. 1.1. || Tħaddim kontinwu fit-triq għal 10000 km. 1.1.1. || 50 ± 20 ta' din l-operazzjoni għandu jikkonsisti minn sewqan urban u l-bqija tal-operazzjoni għandha tkun ġirjiet ta' distanzi twal b'veloċità għolja; It-tħaddim kontinwu fit-triq jista’ jiġi sostitwit bi programm korrispondenti ta’ testijiet fil-mogħdija tat-test. 1.1.2. || Iż-żewġ reġimi ta’ veloċità għandhom jalternaw mill-inqas darbtejn. 1.1.3. || Il-programm tat-test kollu għandu jinkludi minimu ta’ 10 waqfiet ta’ mill-inqas tliet sigħat biex jiġu riprodotti l-effetti ta’ tberrid u xi kondensazzjoni li tista’ sseħħ. 1.2. || L-ikkundizzjonar fuq bank tat-test 1.2.1. || Il-partijiet standard tas-sistema tal-egżost jew il-komponenti tagħha jridu jitwaħħlu mal-vettura msemmija fil-punt 1.3. tal-Anness I jew mal-magna msemmija fil-punt 1.4. tal-Anness I filwaqt li wieħed isegwi l-istruzzjonijiet tal-manifattur. Fil-każ tal-vettura msemmija fil-punt 1.3 tal-Anness I, il-vettura trid tittella' fuq dinamometru tar-romblu. Fil-każ ta' magna msemmija fil-punt 1.4 tal-Anness I, il-magna trid tiġi mqabbda ma' dinamometru. 1.2.2. || It-test għandu jkun imwettaq f’sitt perjodi ta’ sitt sigħat b’waqfa ta’ mill-anqas 12-il siegħa bejn kull perjodu biex jiġu riprodotti l-effetti tat-tberrid u xi kondensazzjoni li tista’ sseħħ. 1.2.3. || Waqt kull perjodu ta’ sitt sigħat, il-magna għandha titħaddem, fil-kundizzjonijiet li ġejjin, waħda wara l-oħra: || (c) Ħames minuti b’veloċità mingħajr ingranaġġ; || (d) Sekwenza ta’ siegħa taħt tagħbija ta’ 1/4 bi 3/4 tal-veloċità massima nominali (S); || (e) Sekwenza ta’ siegħa taħt tagħbija ta’ 1/2 bi 3/4 tal-veloċità massima nominali (S); || (f) Sekwenza ta’ 10 minuti b’tagħbija sħiħa bi 3/4 tal-veloċità massima nominali(S); || (g) Sekwenza ta’ 15-il minuta b’1/2 tagħbija b’veloċità massima nominali(S); || (h) Sekwenza ta’ 30 minuta b’1/4 tagħbija b’veloċità massima nominali(S). || It-tul totali tas-sitt sekwenzi: tliet sigħat. || Kull perjodu għandu jkun magħmul minn żewġ settijiet maqsumin f'sekwenza ta' dawk il-kundizzjonijiet f'ordni konsekuttiva minn (a) sa (f). 1.2.4. || Matul it-test, is-sistema tas-sajlenser ma għandhiex titberred b’riħ sfurzat li jissimula l-arja li normalment tgħaddi madwar il-vettura. B’danakollu, fuq talba tal-manifattur, is-sistema tas-sajlenser jew il-komponenti tagħha jistgħu jitberrdu sabiex ma tinqabiżx it-temperatura reġistrata fil-bokka tagħha meta l-vettura tkun għaddejja b’veloċità massima. 1.3. || L-ikkondizzjonar bil-pulsazzjoni 1.3.1. || Is-sistema tas-sajlenser jew il-komponenti tagħha għandhom jitwaħħlu mal-vettura msemmija fil-punt 1.3. tal-Anness I jew mal-magna msemmija fil-punt 1.4. tal-Anness I. Fil-każ tal-ewwel, il-vettura trid tittella' fuq dinamometru tar-romblu. || Fit-tieni każ, il-magna trid tiġi mmuntata fuq dinanometru. L-apparat tat-test, li dijagramma dettaljata tiegħu qed tintwera fil-Figura 1 tal-Appendi